|  |
| --- |
|  **Projektas** |
| PAGĖGIŲ SAVIVALDYBĖS TARYBA**sprendimas**DĖL PRITARIMO PAGĖGIŲ LOPŠELIO-DARŽELIO IKIMOKYKLINIO UGDYMO PROGRAMAI  |
| 2019 m. rugpjūčio 8 d. Nr. T1-144Pagėgiai |
|  |

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 7 straipsnio 4 dalimi, 58 straipsnio 1 dalies 3 punktu, Ikimokyklinio ugdymo programų kriterijų aprašo, patvirtinto Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 „Dėl ikimokyklinio ugdymo programų kriterijų aprašo patvirtinimo“ 3 punktu ir atsižvelgdama į Pagėgių lopšelio-darželio direktorės 2019 m. rugpjūčio 8 d. prašymą Nr. 27 „Dėl pritarimo Pagėgių lopšelio-darželio ikimokyklinio ugdymo programai“, Pagėgių savivaldybės taryba n u s p r e n d ž i a:

1. Pritarti Pagėgių lopšelio-darželio ikimokyklinio ugdymo programai (pridedama).

2. Pripažinti netekus galios Pagėgių savivaldybės 2016 m. rugpjūčio 25 d. sprendimą Nr. T-162 „Dėl pritarimo Pagėgių lopšelio-darželio ikimokyklinio ugdymo programai“.

 3. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Administracijos direktorė Jūratė Mažutienė

Dokumentų valdymo ir teisės skyriaus

vyresnioji specialistė Ingrida Zavistauskaitė

Parengė Virginija Sirvidienė

Švietimo, kultūros ir sporto skyriaus vedėja

 PRITARTA

 Pagėgių savivaldybės tarybos

 2019 m. rugpjūčio d.

 sprendimu Nr. T-

**PAGĖGIŲ LOPŠELIO – DARŽELIO**

**IKIMOKYKLINIO UGDYMO PROGRAMA**

2019 m.

Pagėgiai

TURINYS

I. Bendrosios nuostatos

1.1. Informacija apie įstaigą.........................................................................................3

1.2. Vaikai ir jų poreikiai...............................................................................................3

1.3. Pedagogų ir kitų specialistų pasirengimas..............................................................3

1.4. Įstaigos savitumas...................................................................................................4

1.5. Tėvų ( globėjų) ir vietos bendruomenės poreikiai..................................................4

II. Ikimokyklinio ugdymo principai...............................................................................4

III. Programos tikslas ir uždaviniai................................................................................5

IV. Ugdymo turinys, metodai........................................................................................

Ikimokyklinis ugdymas

1,5-6 metai....................................................................................................................10

V. Ugdymo pasiekimai ir vertinimas............................................................................16

VI. Šaltiniai ir literatūra................................................................................................17

Ikimokyklinio ugdymo programą atnaujino darbo grupė:

Direktorė Nijolė Ulberkytė

Pavaduotoja ugdymui Birutė Aliukonienė

Priešmokyklinio ugdymo pedagogė Renata Kudirkienė

Vyresnioji auklėtoja Lina Bukauskienė

Vyresnioji auklėtoja Aira Sinkevičienė

Auklėtoja Živilė Kasiliauskienė

**I. BENDROSIOS NUOSTATOS**

**1.1. Informacija apie įstaigą.**

Pagėgių lopšelio-darželio steigėjas Pagėgių savivaldybės taryba.

Adresas: Vilniaus g. 46, Pagėgiai, LT -99293

Lopšelio- darželio veiklą koordinuoja Pagėgių savivaldybės švietimo, kultūros ir sporto skyrius.

Ugdymo forma – dieninė, kalba – lietuvių.

Pagrindinė veiklos sritis – švietimas, veiklos rūšis – ikimokyklinis ugdymas (801010),

priešmokyklinis ugdymas (801020).

Grupė – ikimokyklinio ugdymo mokykla.

 Lopšelyje – darželyje ugdomi 1,5-6 m. vaikai.

 Lopšelyje – darželyje veikia 7 grupės. Į grupes vaikai paskirstomi pagal amžių:

 ● Ikimokyklinis amžius 1,5 – 5 (6) m.

 ● Priešmokyklinis amžius 6 (5) - 7 m.

  Ikimokyklinio ugdymo paskirtis**-** padėti vaikui tenkinti prigimtinius, kultūros, taip pat ir etninės, socialinius, pažintinius poreikius, padėti pasiekti mokyklinę brandą. Ikimokyklinis ugdymas teikiamas vaikui nuo gimimo, iki jam pradedamas teikti priešmokyklinis ugdymas.

Programos turinys pagal poreikį gali būti peržiūrimas, papildomas  ir koreguojamas, nuolat derinamas su ikimokykliniam ugdymui keliamais tikslais ir uždaviniais. Atsižvelgiama į vaiko ir šeimos interesus.

**1.2. Vaikai ir jų poreikiai.** Lopšelio-darželio ikimokyklinio ugdymo programa (toliau – Ikimokyklinio ugdymo programa) siekiama tenkinti pagrindinius nuo vienerių iki šešerių metų vaikų poreikius: saugumo, sveikatos, socialinius, pagarbos ir pripažinimo, saviraiškos ir savirealizacijos, kūrybos, judėjimo, bendravimo, bendradarbiavimo poreikius. Ikimokyklinio ugdymo programoje atsižvelgta į individualiuosius poreikius.

**1.3.Mokytojų ir kitų specialistų pasirengimas**. Lopšelyje-darželyje visi pedagoginiai darbuotojai yra kompetentingi, turintys aukštąjį universitetinį arba aukštesnįjį išsilavinimą bei įgiję reikalingą kvalifikaciją. Teisės aktų nustatyta tvarka vykdoma pedagogų atestacija. Atsižvelgdami į švietimo sistemos kaitą, pedagogai nuolat tobulina savo kvalifikaciją kursuose, seminaruose, stažuotėse, užsiima saviugda, savišvieta, dalinasi gerąja praktinio darbo patirtimi su kolegomis ir socialiniais partneriais.

**1.4. Regiono ir švietimo teikėjo savitumas.** Lopšelis-darželis yra bendro tipo ikimokyklinė ugdymo įstaiga, kurioje ugdomi vaikai nuo vienerių metų iki mokyklos. Vaikų grupės komplektuojamos atsižvelgiant į amžiaus tarpsnius. Teikiama specialiojo pedagogo (logopedo) pagalba. Ugdymas grupėje vyksta kaip vientisas procesas, jis neskaidomas į atskiras sritis (dalykus) ir vyksta integruotai. Ugdymo turinys ir metodai grindžiami tautos kultūros vertybėmis, atsižvelgiant į šeimos bei vietinės bendruomenės tradicijas. Sukurta saugi aplinka, leidžianti pasireikšti visiems vaikų gebėjimams. Vaikai lopšelyje-darželyje jaučiasi laukiami, saugūs, reikalingi ir mylimi. Kiekviena grupė – atvira, ten sudaryta estetiška, vaiko kūrybingumą skatinanti aplinka, dirba kompetentingi ir kūrybingi pedagogai, specialistai. Lopšelis-darželis turi puikią teritoriją, įrengtas žaidimų aikšteles su pavėsinėmis. Vaikams sudarytos sąlygos pasivaikščioti, stebėti gamtą įvairiais metų laikais.

**1.5. Tėvų (globėjų) ir vietos bendruomenės poreikiai.** Lopšelis-darželis atvira šeimai ir visuomenei

įstaiga. Bendradarbiavimas su šeima orientuotas į pedagoginį tėvų švietimą ir edukacinę-kultūrinę

veiklą. Siekiant geresnių ugdymo rezultatų ir ugdymo tęstinumo namuose, tėvai supažindinami su pažangiais ugdymo metodais, praktine veikla, vaiko pasiekimais. Šeima įtraukiama į kultūrinį bendruomenės gyvenimą, kartu rengiant sporto ir tradicines šventes, renginius, susirinkimus ir t.t. Tėvai yra laikomi lygiaverčiais ugdymo partneriais, aktyviai dalyvauja savivaldos institucijų veikloje, padeda kurti įstaigoje estetišką, modernią, saugią aplinką.

**1.6. Požiūris į vaiką ir jo ugdymą.** Ikimokyklinio ugdymo programos turinio pagrindą sudaro humanistinė filosofija – pagarba vaikui, sveikatos puoselėjimas, saviraiškos ir savirealizacijos galimybių svarba ugdymo(si) procese. Programa parengta vadovaujantis ikimokyklinio ugdymo programų kriterijų aprašu, patvirtintu 2005 m. balandžio 18 d. įsakymu Nr. ISAK-672 (Lietuvos Respublikos švietimo ministro 2011 m. birželio 7 d. įsakymo V-1009 redakcija) bei teisiniais dokumentais reglamentuojančiais ikimokyklinio ugdymo(si) veiklą. Sveikatos stiprinimas ikimokyklinėje įstaigose yra svarbus ugdymo(si) proceso elementas ir yra glaudžiai susijęs su sveikos gyvensenos įgūdžių formavimu ir ugdymo programos įgyvendinimu. Į ikimokyklinio ugdymo programą integruota sveikatos stiprinimo programa (pridedama).

###### II. IKIMOKYKLINIO UGDYMO PRINCIPAI

 Planuodamas ugdymo turinį, metodus, parinkdamas priemones, kurdamas ugdymo aplinką, organizuodamas ugdymo procesą, numatydamas pedagoginės sąveikos būdus, bendradarbiavimo su tėvais (globėjais), vietos bendruomene ir socialiniais partneriais formas, lopšelis-darželis vadovaujasi šiais principais:

**Demokratiškumo principas –** vaikas gerbiamas ir pripažįstamas kaip asmenybė, jam suteikiama galimybė ir laisvė rinktis (veiklą, partnerius ir pan.), naudotis šiuolaikinėmis ugdymo (si) galimybėmis įgyjant žinių ir įgūdžių, skatinamas aktyvumas.

 **Sveikatingumo principas –** vaikas ugdosi nuostatą savarankiškai laikytis asmens higienos, aktyvios veiklos, poilsio ir maitinimosi ritmo, pratinasi saugoti savo ir kitų fizinę ir psichinę sveikatą, švarinti aplinką, saugiai jaustis ir elgtis artimiausioje aplinkoje.

 **Visuminio integralaus ugdymo principas –** ugdymo turinys sudarytas atsižvelgiant į vaiko visuminio pasaulio suvokimą ir mąstymo bei veiklos konkretumą. Ugdomojo proceso metu siekiama vertybinių nuostatų, jausmų, mąstymo ir veiksnių dermės, vaiko vidinio ir išorinio pasaulio vienovės, visų ugdymo sričių integralumo.

 **Diferencijavimo (individualizavimo) principas –** ugdymo procesas organizuojamas atsižvelgiant į vaikų amžiaus tarpsnio ypatumus, vaiko ar vaikų grupės ugdymo (si) poreikius, išsivystymo lygį, tėvų lūkesčius. Sudaromos ugdymo (si) sąlygos vaikams, turintiems ypatingų poreikių ( gabiems, turintiems specialiųjų poreikių, iš šeimų, priklausančių rizikos grupei). Esant dideliems specialiesiems poreikiams, ugdymas organizuojamas pagal individualią ugdymo programą.

 **Tęstinumo principas –** glaudžiai bendradarbiaujant su šeima siekiame, kad vaikai sėkmingai pereitų nuo ugdymo (si) šeimoje ir ankstyvojo amžiaus grupėje prie ugdymo (si) ikimokyklinio ir priešmokyklinio amžiaus grupėse, atsižvelgiant į vaikų įgytą patirtį ir gebėjimus bei jo ugdymo (si) perspektyvą.

 **Konfidencialumo principas –** garantuoja, kad apie vaikų pasiekimus ir jų vertinimą informacija nebus viešinama. Apie vaiko ugdymą (si) ir jo vystymą (si) tėvams ir su vaiku dirbantiems specialistams informacija teikiama individualiai.

###### III. PROGRAMOS TIKSLAS IR UŽDAVINIAI

###### Programos tikslas:

- atsižvelgiant į vaiko prigimtines galias, jo individualią patirtį, vadovaujantis raidos dėsningumais, padėti vaikui išsiugdyti savarankiškumo, sveikos gyvensenos, pozityvaus bendravimo su suaugusiais ir vaikais, kūrybiškumo, aplinkos pažinimo, mokėjimo mokytis pradmenis.

**Programos uždaviniai**:

1.Plėtoti individualias galias: socialines, fizines, pažinimo, kalbos ir bendravimo, kūrybines, tenkinti prigimtinius vaiko poreikius.

2. Ugdyti gebėjimą pozityviai bendrauti ir bendradarbiauti su suaugusiais bei vaikais, gebėti spręsti kasdienes problemas, suprasti savo ir kitų ketinimus, veiksmų pasekmes.

 3. Ugdyti gebėjimą mokytis pažinti ir veikti: žaisti, tyrinėti, kelti klausimus ir ieškoti atsakymų, pasirinkti veiklos būdus ir priemones, numatyti tolesnės veiklos žingsnius.

**IV. UGDYMO TURINYS, METODAI**

 Ugdymo programos turinys orientuotas į ankstyvojo ir ikimokyklinio amžiaus vaikų galimybes ir gebėjimų augimą, sudarytas pagal sritis. Šios sritys apima aštuoniolika pagrindinių ugdymo(si) sričių, rekomenduojamų Ikimokyklinio ugdymo vaiko pasiekimų apraše. Sritys išskirtos siekiant visuminio vaiko asmenybės ugdymosi ir atsižvelgiant į vaiko raidos bei ugdymosi ypatumus. Kiekvienoje ugdymo(si) sričių numatomi vaiko (veiksenos) gebėjimai. Pedagogas pats kuria ir įgyvendina ugdymo turinį, atsižvelgdamas į kiekvieno vaiko ar vaikų grupės ugdymosi poreikius.

Metinis grupės veiklos planas rengiamas mokslo metų pradžioje, tai - orientyras, nevaržantis pedagogo, leidžiantis jam kūrybingai organizuoti savo veiklą, ją įvertinti ir koreguoti, atsižvelgiant į kiekvieno vaiko amžių, jo patirtį, vaiko bei grupės individualumą. Planuojant ugdymą, vadovaujamasi pasirinktu planavimo principu – teminiu, orientuojantis į ugdytinas sritis. Planuojant ugdomąją veiklą, pedagogai ir specialistai kūrybingai naudojasi lopšelyje-darželyje sukaupta metodine medžiaga ir įvairiomis priemonėmis.

**Metodai**

 Programoje siūlomi šie ugdymo(si) metodai:

**Žaidybinis** – skatinantis vaikų teigiamas emocijas, padedantis formuotis socialiniams įgūdžiams, natūraliu būdu sukoncentruoti dėmesį į ugdomąją veiklą.

**Vaizdinis** – nukreiptas į vaizdinių formavimą apie vaikus supančio pasaulio objektus ir reiškinius.

**Praktinis** – padedantis vaikams per veiklą pažinti ir suprasti juos supančią aplinką.

**Žodinis** – (pasakojimas, pokalbis) – suteikiantis galimybę perduoti informaciją.

**Kūrybinis**- sudarantis sąlygas vaikams kelti ir įgyvendinti savo idėjas, ieškoti problemų sprendimo būdų.

**Projektinis** – padeda vaikui tyrinėti, pažinti pasaulį, ugdo vaiko kūrybiškumą, aktyvumą.

 Metodai parenkami atsižvelgiant į vaikų norus, pedagogų sumanymus, vietą, šeimos rekomendacijas, pedagogų gerąją patirtį.

**IKIMOKYKLINIS AMŽIUS**

**1,5 –6 metai**

|  |  |
| --- | --- |
| **Ugdymo sritys** | **Ugdomi vaiko (veiksenos) gebėjimai** |
| **1. Kasdieninio gyvenimo įgūdžiai** | Suaugusiojo padedamas plaunasi, šluostosi rankas, išpučia nosį, valgo ir geria padedamas suaugusiojo arba savarankiškai. Paprašytas padeda žaislą į nurodytą vietą. Pradeda naudoti stalo įrankius. Pasako, ko nori ir ko nenori valgyti. Pats eina į tualetą, suaugusiojo padedamas susitvarko. Suaugusiojo padedamas nusirengia ir apsirengia. Padedamas bando praustis, nusišluostyti veidą, rankas. Padeda vieną kitą daiktą į vietą.Padedamas plaunasi, šluostosi rankas ir veidą. Padedamas susitvarko žaidimų vietą. Padedamas apsirengia ir nusirengia, apsiauna ir nusiauna batus. Pasako kaip elgtis su pavojingais daiktais (degtukais, vaistais ir pan.). Dažniausiai taisyklingai naudojasi stalo įrankiais. Domisi, kuris maistas sveikas ir naudingas. Savarankiškai apsirengia ir nusirengia, apsiauna ir nusiauna batus. Priminus plaunasi rankas, prausiasi, nusišluosto, tvarkosi žaislus. Padedamas pasirenka drabužius ir avalynę pagal oro sąlygas. Dažniausiai savarankiškai tvarkosi žaislus ir veiklos vietą. Padedamas suaugusiojo serviruoja ir po valgio sutvarko stalą. Įvardija vieną kitą maisto produktą, kurį valgyti sveika. Savarankiškai serviruoja ir tvarko stalą. Savarankiškai pasirenka drabužius ir avalynę pagal oro sąlygas. Žino kaip saugiai elgtis gatvėje, kelyje, namuose. Savarankiškai laikosi susitartų saugaus elgesio taisyklių. Įvardija kelis maisto produktus, kuriuos valgyti sveika, ir kelis, kuriuos riboti reikia. Rengia, šukuoja, prausia lėles, žaidžia didaktinėmis priemonėmis (segiojimas, rišimas, varstymas).  |
| **2. Fizinis aktyvumas** | Savarankiškai atsistoja, stovi, atsitupia, pasilenkia, eina į priekį, į šoną ir atgal, eina stumdamas ar tempdamas daiktą, bėga tiesiom kojom ,atsisėdęs ant riedančio žaislo stumiasi kojomis, pralenda per kliūtis keturpėsčia, padedamas lipa laiptais aukštyn pristatomuoju žingsniu. Ridena, meta, gaudo, spiria kamuolį. Pastovi ant vienos kojos (3-4 sekundes) .Tikslingai, skirtingu ritmu eina ten ,kur nori, vaikščiodamas apeina arba peržengia kliūtis, eina plačia(25-30 cm) linija. Bėga keisdamas kryptį, greitį. Lipa ir nulipa laiptais pakaitiniu žingsniu laikydamasis suaugusiojo rankos ar turėklų. Atsispirdamas abiem kojomis pašoka nuo žemės, nušoka nuo laiptelio, peršoka liniją. Geriau derina akies-rankos abiejų rankų, rankų ir kojų judesius, todėl tiksliau konstruoja, veria ant virvutės sagas, ridena, mėto gaudo, spiria kamuolį, įkerpa popieriaus kraštą.Stovėdamas pasistiebia, atsistoja ant kulnų, stovėdamas ir sėdėdamas atlieka įvairius judesius kojomis bei rankomis. Išlaiko pusiausvyrą eidamas nedideliu paaukštinimu. Šokinėja abiem ir ant vienos kojos. Ištiestomis rankomis pagauna didelį kamuolį. Pieštuką laiko tarp nykščio ir kitų pirštų. Eina pakaitiniu ir pristatomuoju žingsniu. Juda vingiais greitėdamas ir lėtėdamas. Šokinėja vietoje, judant pirmyn, įveikdamas kliūtis. Tiksliai atlieka sudėtingesnius judesius pirštais (užsega ir atsega sagas, veria ant virvelės smulkius daiktus). Pieštuką ir žirkles laiko beveik taisyklingai. Eina ratu, poromis, atbulomis, dalyvauja mankštose. Žaidžia žaidimus su kamuoliu. Žaidžia komandomis, derindamas veiksmus, žaidžia gaudynes su draugais. Šoka į toli, į aukštį, šokinėja abiem kojom vietoje, lengvai judant pirmyn. Išlaiko saugų atstumą eidamas, bėgdamas šalia draugo, rungtyniauja estafetėse. Bėga derindamas du ar daugiau judesių, bėgioja keičiant kryptį, tempą. Sulenkia popieriaus lapą per pusę, į keturias dalis. Kerpa gana tiksliai. Pieštuką ir žirkles laiko taisyklingai. Meta ir kartais pataiko kamuolį į krepšį, vartus, taikinį. |
| **3. Emocijų suvokimas ir raiška** | Džiaugsmą, liūdesį, baimę, pyktį reiškia skirtingu intensyvumu (nuo silpno nepatenkinto niurzgėjimo iki garsaus rėkimo). Emocijos pastovesnės, tačiau dar būdinga greita nuotaikų kaita. Atpažįsta kito vaiko ar suaugusiojo džiaugsmo, liūdesio, pykčio emocijų išraiškas. Pradeda atpažinti, ką pats jaučia, turi savus emocijų raiškos būdus. Pradeda naudoti emocijų raiškos žodelius ir emocijų pavadinimus. Pastebi kitų žmonių emocijų išraišką, atpažįsta aiškiausiai reiškiamas emocijas ir į jas skirtingai reaguoja. Geriau valdo savo emocijų raišką ir veiksmus, reaguodamas į juo besirūpinančio suaugusiojo veido išraišką, balso intonaciją, žodžius.Pavadina pagrindines emocijas. Atpažįsta kitų emocijas pagal elgesį. Pradeda valdyti savo emocijas. Apibūdina situacijas, kuriose kilo jausmai. Atpažįsta kitų emocijas pagal veido išraišką, elgesį ir tinkamai į jas reaguoja. Išreiškia jausmus mimika ir žodžiais, o ne veiksmais. Apibūdina jausmus sukėlusias situacijas ir priežastis. Išreiškia jausmus tinkamais būdais – neskaudindamas kitų. Atpažįsta ir įvardija savo ir kitų emocijas, bando į juos atsiliepti (paguosti, užjausti, susitaikyti, atsižvelgti į kito norus). Numato, kaip jaustųsi pats ar kitas įvairiose situacijose. Klausosi vaikų balsų įrašų, iš kurių sprendžia, kokios jie nuotaikos: linksmi, liūdni, pikti, ramūs ir pan.; Kūno išraiška pavaizduoja jausmus (vaidyba).Dėlioja simbolines nuotaikų korteles. Sudeda siužetus (geri ir blogi poelgiai) iš 2 – 4 paveikslėlių. Prieš veidrodį žaidžia mimikos žaidimus – įvardina emocijas. |
| **4. Savireguliacija ir savikontrolė** | Trumpam atitraukus dėmesį vėl sugrįžta prie ankstesnės veiklos. Išsigandęs, užsigavęs, išalkęs nusiramina suaugusiojo kalbinamas, glaudžiamas, maitinamas. Atkakliai laikosi savo norų, kartoja veiklą, kol pasiekia numatyto rezultato. Yra ramus ir rodo pasitenkinimą kasdienine tvarka bei ritualais. Žaisdamas kalba su savimi, nes kalba padeda sutelkti dėmesį, kontroliuoti savo elgesį. Bando laikytis suaugusiojo prašymų ir draudimų.  Sekdamas suaugusiojo ir kitų vaikų pavyzdžiu laikosi tvarkos ir žaidimų taisyklių. Primenant laikosi tvarkos ir žaidimų taisyklių. Priima dienos ritmo pasikeitimus. Sugalvoja kelis konflikto spendimo būdus. Savarankiškai laikosi tvarkos ir žaidimų taisyklių. Bando konfliktus spęsti taikiai. Sutelkia dėmesį klausymui, stebėjimui, veiklai tiek, kiek sužadintas susidomėjimas. Bando susilaikyti nuo netinkamo elgesio jį provokuojančiose situacijose. Ilgesnį laiką sutelkia dėmesį klausymui, stebėjimui, veiklai – siekia rezultato. Supranta taisyklių, susitarimų prasmę. Atsiranda savitvarkos, savitvardos pradmenys. Ieško pagalbos stresinėje situacijoje (susijaudinęs, išsigandęs ir pan.). Kartu su auklėtoja kuria grupės elgesio taisykles.  |
| **5. Savivoka ir savigarba** | Reaguoja į pasakytą savo vardą. Pradeda jausti savo kūno buvimą – apžiūrinėja, tyrinėja savo rankas, kojas, stebi jų judėjimą. Apžiūrinėja, liečia kitą vaiką, tyrinėja jo kūną.Jaučiasi svarbus kitiems – šypsosi, džiaugiasi kai aplinkiniai maloniai bendrauja su juo. Džiaugiasi didėjančiomis savo galimybėmis judėti, atlikti veiksmus, kalbėti, tikisi juo besirūpinančio suaugusiojo pritarimo, palaikymo, pagyrimo. tyrinėja jį supančią aplinką. Pasako savo ir kito jausmus, norus. Supranta, kad kitas negalėjo matyti to ką matė jis, nes kitas žmogus nebuvo šalia. Mano, kad jis yra geras, todėl jį kiti palankiai vertina. Supranta, kad jis buvo (kūdikis), yra (vaikas) ir visada bus tas pats asmuo užaugęs (vyras/moteris). Jaučiasi esąs šeimos, vaikų grupės narys. Siekia kitų dėmesio, palankių vertinimų. Įvardija savo norus, jausmus, savybes, gebėjimus. Atpažįsta kitų palankumo ir nepalankumo jam ženklus. Save vertina teigiamai. Pasitiki savimi ir savo gebėjimais. Priskiria save giminei (tetos, seneliai, pusseserės). Mokosi saugoti savo privatumą. Pradeda suprasti, kas nuo jo norų ir pastangų nepriklauso.  |
| **6. Santykiai su suaugusiais** | Atpažįsta juo besirūpinantį suaugusįjį, rodo prieraišumą prie juo besirūpinančiu suaugusiu. Dažniausiai vykdo jam suprantamus suaugusio prašymus , kreipiasi pagalbos. Drąsiai imasi veiklos , kai šalia yra suaugęs. Įtraukia suaugusįjį į savo žaidimus ir bendrą veiklą. Priima su veikla susijusius suaugusiojo pasiūlymus. Pagarbiai bendrauja su suaugusiais. Supranta suaugusiojo jausmus ir užjaučia. Lengvai atsiskiria nuo tėvų ar globėjų. Pasitiki pedagogu, priima pagalbą, vykdo individualius prašymus. Padeda auklėtojai tvarkyti grupės žaislus. Nusiteikęs geranoriškai, pagarbiai, mandagiai bendrauti su suaugusiais. Žino, į ką galima kreiptis pagalbos pasimetus , nutikus nelaimei. |
| **7. Santykiai su bendraamžiais** | Žaidžia greta, trumpai pažaidžia su kitu vaiku, trumpam įsitraukia į kito vaiko žaidimą. Bendrauja mimika, judesiais, veiksmais, dažniau kalbasi su kitu vaiku, pakaitomis atlieka veiksmus su tuo pačiu žaislu. Mėgsta žaisti greta kitų vaikų, stebėti jų veiklą. Jiems šypsosi, mėgdžioja jų judesius, veiksmus, ką nors pasako. Ieško bendraamžių draugijos.Žaidžia kartu su bendraamžiai. Dalijasi žaislais. Įtraukia suaugusįjį į savo žaidimus ir bendrą veiklą. Priima su veikla susijusius bendraamžių pasiūlymus. Draugams siūlo savo žaidimų idėjas. Padeda kitam vaikui. Stengiasi laikytis susitarimų. Rodo iniciatyvą bendrauti ir bendradarbiauti su kitais vaikais. Turi grupėje draugą. Tolerantiškai bendrauja su bendraamžiais. Supranta žodžių ir veiksmų pasekmes. Išklauso kitų nuomonės ir iš jos mokosi. Klausosi patarlių ir priežodžių, bando suprasti jų prasmę. Kuria savo grupės taisykles. Žaidžia kolektyvinius žaidimus. Padeda auklėtojai ir draugams tvarkyti grupės žaislus. |
| **8. Sakytinė kalba** | Dviejų trijų žodžių sakiniais kalba apie tai, ką mato ir girdi, kas atsitiko, ko nori. Klausosi ir supranta vaikų ir suaugusiųjų kalbą. Supranta ir greitai mokosi paprastų, naujų žodžių. Klausosi ir supranta nesudėtingus trumpus tekstukus: žaidinimus, eilėraštukus, pasakas, pasakojimus. Supranta su dienotvarke susijusius paaiškinimus, prašymus, elementarius klausimus. Išklauso ir supranta elementarius nurodymus. Mėgdžiojimu, žodelių pakartojimais, veiksmais, mimika. Dalyvauja paprastuose žodiniuose žaidimuose. Noriai dalyvauja pokalbiuose. Kartoja, suaugusiam padedant, girdėtus trumpus kūrinėlius. Klausosi skaitomų ir pasakojamų kūrinėlių. Pradeda mėgdžioti suaugusiųjų kalbėseną. Kalba ir klausinėja apie aplinkos objektus, jų savybes, įvykius, net jei jų dabar nemato. Vienu ar keliais žodžiais atsako į elementarius klausimus, pats klausia. Kartu su suaugusiuoju dainuoja daineles, deklamuoja eilėraštukus, užbaigia žinomų pasakų , eilėraštukų frazes. Domisi televizijos laidomis vaikams, kalba apie jas.Vartoja paprastos konstrukcijos gramatiškai taisyklingus sakinius. Atpasakoja trumpus kūrinėlius. Išklauso kūrinį iki galo nepertraukdamas skaitančiojo. Išskiria pirmą ir paskutinį garsą trumpuose žodžiuose. Vartoja vaizdingus, palyginamuosius žodžius. Deklamuoja. Išskiria garsą žodžio pradžioje, viduryje ir gale. Suvokia pasakojimo, pokalbio eigą, supranta ir interpretuoja. Vartoja antonimus ir sinonimus. Kuria ir pasakoja įvairius tekstus (mįsles, humoristines istorijas ir pan.). Nepertraukdamas klausosi draugų kalbos. Įvardija skirtumus tarp literatūriškai ir tarmiškai tariamų garsų. Supranta, kad kūrinys turi pradžią, pabaigą, vidurį. Pasakoja apie save ir savo šeimą: pasako savo vardą, pavardę, amžių, kur gyvena, artimųjų vardus, kur dirba tėveliai ir t.t. Atpažįsta ir bando įvardinti elementarius simbolius (raides),komentuoja, ką padaręs, ką nupiešęs, ką žaidęs. |
| **9. Rašytinė kalba**  | Savarankiškai ir padedant suaugusiajam varto knygeles. Pradeda atpažinti jo mėgstamas knygeles, nori, kad jas jam paskaitytų. Žiūrinėja paveikslėlius, piršteliu juos rodo. Reaguoja į skaitomą tekstą rankų / kojų judesiais, veido raiška, emocijomis. Geba tyrinėti paveikslėlius su juose vaizduojamais konkrečiais daiktais, juos pavadina. Pradeda pažinti aplinkoje esančius simbolius. Įvairiais rašikliais spontaniškai brauko popieriaus lape, keverzoja vertikalias ir horizontalias keverzones, dėlioja taškus.Domisi rašikliais ir kompiuteriu. Pradeda domėtis raidėmis ir bando jas „naudoti“ savo veikloje. „Skaito“ knygelių paveikslėlius. Supranta spaudinių funkcijas: kalendorius, valgiaraštis, reklama ir pan. Kopijuoja ir bando rašyti raides. Kompiuteriu spausdina raides. Supranta rašymo tikslus. Ieško savo vardo raidės grupės aplinkoje, knygose. Spausdintinomis raidėmis rašo savo vardą, kopijuoja aplinkoje esančius žodžius. Supranta, kad garsas siejasi su raide, o raidės sudaro žodį. Žino keliolika abėcėlės raidžių. Perskaito savo vardą. Rašo savo vardą, elementarius žodelius. Netaisyklingais rašinėjimais atvaizduoja savo patirtį, išgyvenimus, norus. Atpažįsta ir pavadina įvairių šriftu parašytas raides (didžiosios, mažosios). Bando perskaityti trumpus jam reikšmingus žodžius. „Skaito“- kuria istorijas pagal paveikslėlius, dėlioja raidžių korteles ir bando skaityti. Ornamentuoja ritmiškai atkartodamas piešiamus elementus.  |
| **10.Aplinkos pažinimas**  |  Domisi, stebi ir atpažįsta artimiausią savo aplinką. Orientuojasi savo grupės, darželio, namų aplinkoje. Žino savo ir savo šeimos narių vardus. Pažįsta ir pavadina kai kuriuos gyvūnus, žmones, daiktus, jų atvaizdus. Žino kai kurių daiktų paskirtį ir jais naudojasi (šukos, šaukštas, nosinaitė). Atpažįsta ir pavadina vis daugiau artimiausioje aplinkoje esančių augalų (sodo, daržo, lauko), gyvūnų, daiktų, domisi jais. Dalyvauja prižiūrint augalus ar gyvūnus. Skiria atskirus gamtos reiškinius.  Išvardina gyvenamosios vietos objektus. Pastebi pasikeitimus savo aplinkoje. Pastebi ir pasako pagrindinius augalų ir gyvūnų požymius. Atpažįsta ir įvardija artimiausios aplinkos gyvūnus, augalus. Pasakoja apie savo šeimą. Orientuojasi darželio aplinkoje. Įvardija kelis gimto miesto objektus (miesto ar darželio pavadinimą, gyvenamą gatvę ir pan.). Atpažįsta ir įvardija naminius, kai kuriuos laukinius gyvūnus, nusako jų gyvenimo skirtumus. Skiria daržoves, vaisius, uogas ir nusako panaudojimo maistui būdus. Domisi gamtos reiškiniais, kurių negali pamatyti. Moka stebėti ir prižiūrėti kambarinių augalų augimą. Žino svarbią asmeninę informaciją. Domisi suaugusio žmogaus gyvenimu, jo darbais. Žino tradicines šventes. Žino savo šalies ir sostinės pavadinimą. Atranda ir mokosi naudotis buities prietaisais, skaitmeninių technologijų galimybėmis. Pastebi aiškiai matomus skirtumus ir panašumus tarp gyvūnų ir augalų. Žino apie naminių gyvūnų naudą žmogui. Mokosi rūšiuoti atliekas. Domisi gamtos reiškiniais ir jų paaiškinimu (rasa, vaivorykštė, vėjas). Domisi savo gimtinės istorija. Domisi apie daiktų pokytį (seniau/dabar). Domisi aktualiais visuomeninio gyvenimo įvykiais. Paaiškina, kaip reikia prižiūrėti augalus, naminius gyvūnus. Rodo pagarbą gyvajai ir negyvajai aplinkai.  |
| **11. Skaičiavimas ir matavimas** | Gestais , mimika parodo, kad suvokia ką reiškia – yra (nėra), taip (ne). Supranta reikšmes - vienas, dar vienas, du, daug. Žaisdamas randa reikiamos formos, dydžio ir spalvos daiktus. Nuotraukoje, piešinyje atpažįsta anksčiau matytą daiktą. Supranta vis daugiau žodžių, kuriais nusakoma daikto forma, dydis, spalva, judėjimas erdvėje: paimti didelį, nueiti iki, pažiūrėti į viršų ir pan. Skiria žodžius: mažai (vienas, du) ir daug. Geba išrikiuoti daiktus į vieną eilę. Tapatina daiktus pagal formą, dydį. Suranda tokios pat spalvos (raudonos, mėlynos, geltonos, žalios) daiktus. Supranta, kad bokštas, kurio viršuje bus didesnės, o apačioje mažesnės kaladėlės, nebus tvirtas. Supranta ir pradeda vartoti daiktams lyginti skirtus žodžius: didelis– mažas, ilgas – trumpas, sunkus – lengvas, storas – plonas, toks pat – ne toks, kitoks, vienodi – skirtingi ir pan.Pradeda skaičiuoti daiktus ir palyginti kelių daiktų grupes pagal daiktų kiekį grupėse. Vartoja kelintinius skaitvardžius: pirmas, antras. Grupuoja daiktus pagal išorinius požymius. Supranta, kad daiktų skaičius nepriklauso nuo jų požymių ir jų padėties erdvėje. Skaičiuoja iki 5-ių. Skiria kelintinius skaitvardžius. Sieja daiktų kiekį su skaičių žyminčiu simboliu. Skaičiuoja iki 10-ties. Palygina daiktų grupes pagal kiekį (daugiau/mažiau). Supranta ir vartoja sąvokas: pusiau, į 2–3 dalis. Pratęsia, sukuria skirtingų požymių sekas su 2–3 pasikartojančiais elementais. Pradeda suprasti ryšius tarp skaičių (pvz.: 6 susideda iš dviejų trejetų). Vartoja žodžius: sudėti, atimti, kiek bus. Lygina įvairių dydžių daiktus pagal išorinius požymius (ilgį, plotį, storį, aukštį ir t.t.). Bando konstruoti, grupuoti atsižvelgiant į daikto formą. Atpažįsta apskritos (skritulio), keturkampės (keturkampio), kvadratinės (kvadrato)formos daiktus. Pradeda skirti dešinę ir kairę savo kūno pusę. Žino metų laikus, paros dalis. Skiria trikampę, stačiakampę formas. Grupuoja daiktus pagal formą, spalvą. Kalba apie nuotolį, atstumą, daiktų ilgį, plotį, aukštį, storį, masę: siauresnis-platesnis, aukštesnis-žemesnis, lengvesnis-sunkesnis. Dėlioja daiktus didėjimo -mažėjimo tvarka. Skiria sąvokas: šiandien, vakar, rytoj. Nustato daikto vietą kito daikto atžvilgiu .Skiria plokštumos ir erdvės figūras. Matuoja atstumą, ilgį, tūrį, masę, naudodamas sąlyginius matus (savo kūno dalį, trečią daiktą). Nustato įvykių seką (metų laikai, paros dalys). Pradeda suvokti laiko trukmę. Skiria ir pavadina plokštumos ir erdvines (kubas, rutulys) figūras. Grupuoja daiktus pagal nurodytą požymį. Pradeda suprasti, kad tas pats daiktas gali turėti kelis požymius. Žaisdami naudojasi vis didesne erdve. |
| **12. Meninė raiška** | Reaguoja į muzikos garsus, melodijas, balso intonacijas. Įdėmiai klausosi muzikos ir aplinkinių garsų, mėgdžioja suaugusiųjų balso intonacijas, muzikos garsus, dviejų-trijų garsų melodijas ar daineles. Spontaniškai žaidžia balso intonacijomis, rankų ir kojų judesiais. Skambant muzikai ploja, trepsi, tūpčioja, barškina, stuksena kokiu nors daiktu. Spontaniškai keverzoja ,,rankų judesių‘‘ piešinius, juos apžiūrinėja. Džiaugiasi (šūkčioja, krykštauja, mojuoja rankomis), dailės priemonės paliekamu pėdsaku ir patiriamais jutimais (tirštais dažais, minkšta tešla ir pan.), siekia pakartoti ir pratęsti įdomią patirtį. Tyrinėdamas dailės medžiagas ir priemones intuityviai atranda skirtingus veikimo su jomis būdus (brauko pirštais, varvina dažus ir t.t). Patirtį išreiškia naudodamas įvairias linijas, jų derinius, geometrines ir laisvas formas, spalvas. Eksperimentuoja dailės priemonėmis atrasdamas spalvas. Patirtį išreiškia kitiems atpažįstamais vaizdais. Eksperimentuoja išbandydamas skaitmenines priemones, fotoaparatą. Dailės darbus papildo grafiniais ženklais (raidėmis, žodžiais). Eksperimentuoja mišriomis dailės priemonėmis ir technikomis. Kūrybiškai panaudoja tradicines ir netradicines priemones. Bando kurti naudodamasis skaitmeninio piešimo programomis. Kuria dialogą tarp veikėjų. Atkuria matytų situacijų fragmentus. Vaizduoja realistinį ir fantastinį siužetą. Susikuria vaidybinę aplinką. Improvizuoja trumpas žodines veikėjų frazes. Tikslingai naudoja daiktus teatro reikmėms. Bendrauja su kitu vaidinimo veikėju. Naudoja veikėjams charakteringas balso tonacijas. Vaidina pasakėles be garso – emocijas perteikdamas kūno judesiais ir veido mimikų Vaidindamas sukuria savo išgalvotą pasaką, istoriją. Kuria veiksmų siužetą iš „čia ir dabar“ pasigamintų ar aplinkoje rastų daiktų. |
| **13. Estetinis suvokimas** | Skirtingai reaguoja girdėdamas besikeičiančių intonacijų suaugusiojo kalbinimą, muzikos garsus, matydamas gražius gamtos bei aplinkos vaizdus, dailės kūrinius, šokančius ir vaidinančius vaikus ar suaugusiuosius. Intuityviai mėgdžioja tai, kas jam patinka. Atpažįsta( suklūsta, rodo) kai kuriuos jau girdėtus muzikos kūrinius, matytus šokius, ratelius, vaidinimo veikėjus, dailės kūrinių objektus. Emocingai reaguoja girdėdamas darnų garsų, intonacijų, žodžių sąskambį, žiūrinėdamas savo ir kitų piešinėlius, spalvingas knygelių iliustracijas, žaislus, džiaugdamasis savo puošnia apranga. Paklaustas pasako, ar patiko muzikos kūrinėlis, dainelė, šokis, vaidinimas, dailės darbelis.Džiaugiasi menine veikla, nori šokti, dainuoti, vaidinti. Keliais žodžiais ar sakiniais pasako savo meninius įspūdžius. Reaguoja į kitų vertinimus. Grožisi gamtos garsais, spalvomis. Dalijasi įspūdžiais po koncertų, spektaklių. Supranta ir pakomentuoja kai kuriuos meninės kūrybos proceso ypatumus (veikėjų bruožus, nuotaiką, spalvas, veiksmus). Papasakoja įspūdžius apie meninio kūrinio siužetą. Grožisi ir palankiai vertina savo ir kitų kūrybinę veiklą, įvardija kodėl gražu. Pastebi papuoštą aplinką. Nori matyti ir kurti grožį aplinkoje. Pasakoja, aiškina, ką pats sukūrė ir kaip kūrė. Domisi kitų meninėmis idėjomis ir jas panaudoja savo veikloje. Varto liaudies meno knygas, apžiūri tautodailės darbus. |
| **14. Iniciatyvumas ir atkaklumas**  | Pats pasirenka daiktus, su jais žaidžia, daug kartų atkakliai bando atlikti naują veiksmą, kartoja tai, kas pavyko. Judesį, veiksmą ar garsą gali pakartoti tuoj pat, po kelių valandų, dienų, todėl savarankiškai modeliuoja kelis judesius ar veiksmus į vieną seką. Trumpam atitraukus dėmesį vėl sugrįžta prie ankstesnės veiklos. Pats noriai mokosi iš tų, su kuriais jaučiasi saugus. Veiksmais ir atskirais žodžiais reiškia norus, veda suaugusįjį prie dominančių daiktų. Protestuoja, reiškia nepasitenkinimą, negalėdamas įveikti kliūties. Nuolat energingai žaidžia, ką nors veikia, laisvai juda erdvėje, pats keičia veiklą, pasirenka vieną iš kelių daiktų, sugalvoja būdus, kaip pasiekti neprieinamą norimą daiktą. Mėgsta išbandyti suaugusiojo pasiūlytus naujus žaislus, žaidimus, neįprastą veiklą. Ekspresyviai reiškia savo norus, sako „ne“.Pasirenka ir žaidžia vienas ar su draugais. Įsitraukia į suaugusiojo pasiūlytą veiklą (susidomėjus). Laukia suaugusiojo pagalbos, padrąsinimo, kai susiduria su nesėkme. Ilgesį laiką kryptingai plėtoja veiklą vienas ar su draugais. Pereina nuo pasirinktos veiklos prie suaugusiojo pasiūlytos veiklos. Bando pats įveikti kliūtis veikloje, nepavykus kreipiasi pagalbos į suaugusįjį. Plėtoja veiklą, ją tęsia po dienos miego, kitą dieną. Ilgesniam laikui įsitraukia į suaugusiojo pasiūlytą veiklą. Kreipiasi pagalbos į draugus ir tik po to į suaugusįjį. Savo iniciatyva pagal pomėgius pasirenka veiklą, ilgam ją plėtoja. Nuo pradžios iki pabaigos atlieka nepatrauklią veiklą. Priima iššūkius naujai veiklai, bando pats įveikti kliūtis.  |
| **15. Tyrinėjimas** | Stengiasi išbandyti žaislus ar daiktus, stebi, kas vyksta aplinkui, rodo kitiems, ką pavyko padaryti. Mėgsta žaisti slėpynių. Patikusį veiksmą prašo pakartoti daug kartų. Juda norėdami paimti, pasiekti, išbandyti žaislus ar daiktus, juos patraukia, pastumia ir stebi, kas vyksta, bando pakartoti pavykusį veiksmą. Tyrinėja supančią gamtinę ir daiktinę aplinką visais pojūčiais. Pasirenka reikalingas priemones tiriamajai veiklai. Domisi iš ko padaryti daiktai, jų savybėmis. Suvokia daiktų paskirtį. Įvardina daiktų, medžiagų, gyvūnų, augalų skirtingus pastebėjimus. Atlieka trumpalaikius stebėjimus. Pasitelkia priemonių įvairovę (lupą, mikroskopą). Analizuoja, grupuoja ir klasifikuoja daiktus pagal savybes. Atlikęs tiriamąją veiklą daro išvadas. Tyrinėjimams naudoja skaitmenines technologijas (kompiuteris, fotoaparatas, mobilusis telefonas). Žino ir suvokia tyrinėjimo saugumo taisykles. Tyrinėjimo rezultatus pavaizduoja schema. Ieško atsakymų į probleminį klausimą „Kodėl?“. Tyrinėja daiktus ant šviesos stalo. |
| **16.Problemų sprendimas**  |  Nepasisekusį veiksmą kartoja, kol pasiekia norimą rezultatą. Susidūręs su sudėtinga veikla, kliūtimi, išbando jau žinomus veikimo būdus. Stebi, kaip panašioje situacijoje elgiasi kiti ir išbando jų naudojamus būdus. Nepavykus įveikti kliūties, meta veiklą arba laukia pagalbos. Drąsiai imasi sudėtingos veiklos, atkakliai, keisdamas veikimo būdus bando ją atlikti pats, stebi savo veiksmų pasekmes. Įvairius jausmus, norus ir ketinimus reiškia veiksmais, žodžiais, grimasomis.Išbando įvairias daiktų panaudojimo galimybes. Supranta kada pavyko įveikti sunkumus. Ieško tinkamų sprendimo būdų. Sunkumus bando įveikti pats. Pradeda matyti sprendimų pasekmes. Tariasi su kitais dėl veiksmų atlikimo. Nepasiekus tikslo, bando keletą kartų. Sudėtingą veiklą priima natūraliai, nusiteikęs įveikti kliūtis. Žino ar problemą gali įveikti pats. Ieško paveikslėliuose skirtumų. Sprendžia įvairias problemines situacijas. Taiso sugadintą daiktą, žaislą, suplėšytą knygutę. |
| **17. Kūrybiškumas** | Domisi naujais daiktais, vaizdais, garsais, judesiais. Atranda naujus veiksmus ir taiko juos daiktų tyrinėjimui. Atranda vis naujus dalykus artimiausioje įprastoje aplinkoje. Įsivaizduoja gyvūnus, augalus, daiktus, apie kuriuos jam pasakojama, skaitoma. Žaisdamas atlieka įsivaizduojamus simbolinius veiksmus.Įžvelgia naujas įprastų daiktų savybes. Sugalvoja įdomių idėjų, skirtingų veikimo būdų. Išradingai, neįprastai naudoja įvairias medžiagas, priemones. Ieško netikėtų sprendimų. Fantazuoja. Nebijo daryti kitaip. Savitai išreiškia save. |
| **18.Mokėjimas mokytis**  |  Stebi ir mėgdžioja, klausia. Klausia, kaip kas nors vyksta, kaip veikia, atidžiai stebi, bando. Modeliuoja veiksmus ir siužetinio žaidimo epizodus.Siūlo žaidimų idėjas. Domisi aplinka – klausinėja. Žaidžia kūrybiškai. Imasi iniciatyvos įgyvendinant žaidimų idėjas. Drąsiai spėja, bando, klysta ir taiso klaidas. Spėlioja veiksmų pasekmes. Drąsiai ieško atsakymų į kylančius klausimus. Kalba apie tai, ko norėtų išmokti, planuoja savo veiklą. Randa reikiamą informaciją įvairiuose šaltiniuose (enciklopedijose, žinynuose ar pan.) Kalba apie mokymąsi mokykloje, jo prasmę. Analizuoja savo veiklą, kaip pavyko. Orientuojasi informacijos gavimo žaltiniuose (pokalbis, stebėjimas, knygos, internetas, TV ir pan.). Mokosi iš kitų patirties. Varto savo ir draugų meninės veiklos, kitų gebėjimų ir pažangos vertinimų segtuvus - apmąsto, diskutuoja, vertina savo ir kitų veiklą bei rezultatus. Taiko įvairius informacijos paieškos metodus: knygų „skaitymas“, aplinkos tyrinėjimas, klausinėjimas. Sprendžia galvosūkius. |

Ugdymo turinio tematiką rekomenduojama rinktis pagal:

* Vaikų pasiūlytas idėjas;
* Kasdieninio gyvenimo aktualijas;
* Mini projektus;
* Sezoniškumą;
* Iškilusias problemas;
* Mūsų įstaigos vietovės, regiono ypatumus, tradicijas, papročius, šventes ir darbus.

**V. UGDYMO PASIEKIMAI IR VERTINIMAI**

 Vaiko pažanga ir pasiekimų vertinimas padeda tobulinti ugdymo procesą, numatyti ugdymo tikslus, uždavinius, pasirinkti tinkamus ugdymo metodus, individualizuoti ugdymą. Vaiko pasiekimai ir pažanga vertinami ir fiksuojami pagal Ikimokyklinio amžiaus vaikų pasiekimų aprašą (https:www.smm.lt/uploads/documents/Pedagogams/ikimok\_pasiekimu\_aprasas.pdf), kuriame išdėstyta aštuoniolika vaiko ugdymosi pasiekimų sričių su esminėmis nuostatomis ir gebėjimais, kuriuos vaikas įgyja iki šešerių metų.Vaiko pasiekimai įvertinami du kartus per mokslo metus: spalio mėnesį atliekamas (fiksuojamas) pirminis vertinimas, gegužės mėnesį - baigiamasis įvertinimas (apibendrinant pokyčius, įvykusius per mokslo metus). Prireikus atliekami tarpiniai vaiko pasiekimų vertinimai.

 Grupės auklėtoja, siekdama pažinti vaiką ir įvertinti jo pasiekimus ir pažangą stebi jį, taiko įvairius vaiko pažinimo metodus (stebėjimą, veiklos produktų analizę, pokalbius su tėvais, specialistais), padedančius išsiaiškinti vaiko turimą patirtį, savijautą, fizinę brandą, poreikius, interesus, gebėjimus, bendravimo ir veiklos ypatumus, namų kultūrinę aplinką, šeimos socialinę padėtį, lūkesčius bei nuostatas į ugdymą.

 Vertinimo medžiaga dokumentuojama ir kaupiama „Vaiko pasiekimų aplanke“. Pasiekimų aplanke gali būti kaupiami vaiko veiklos pavyzdžiai: vaiko stebėjimo medžiaga, pavyzdžiai, vaiko mintys, pastabos ir komentarai, vaiko klausimai ir atsakymai į klausimus, nuotraukos, vaiko pomėgių aprašymai ir kt. Ugdymo rezultatai analizuojami pedagogų taryboje, numatomi vertinimo sistemos tobulinimo būdai. Vertinimo metu gauta informacija panaudojama: ugdymo(si) turinio planavimui, ugdymo(si) proceso individualizavimui, tėvų individualiam informavimui, ugdymo metodų ir būdų parinkimui.

**VI. ŠALTINIAI IR LITERATŪRA**

 1. Ikimokyklinio amžiaus pasiekimų aprašas. Švietimo ir mokslo ministerijos Švietimo

 aprūpinimo centras. 2014.

 2. Ikimokyklinio ugdymo metodinės rekomendacijos. Švietimo ir mokslo ministerijos Švietimo

 aprūpinimo centras. 2015.

 3. Lietuvos Respublikos švietimo įstatymas ( 2011m. kovo 17d.).

 4. Ankstyvojo ugdymo vadovas / Mockevičienė O. (sud.). – V.: Minklės leidyba, 2001;

 5. Artyn vaiko (2 dalys). V., Polilogas, 1997; 1998.

 6. Priešmokyklinio ugdymo bendroji programa – Švietimo ir mokslo ministerija. 2014.

 7. Dodge D.T., Rudink S., Berke K. Ankstyvojo amžiaus vaikų kūrybiškumo ugdymas.

 „Presvika“, 2008.

 8. Dodge D. T., Colker D.L., Heroman C. Ikimokyklinio amžiaus vaikų kūrybiškumo ugdymas.

 „Presvika“, 2007.

 9. Ikimokyklinio ugdymo gairės. Programa pedagogams ir tėvams. – V.: Leidybos centras, 1993.

10. Ikimokyklinio ugdymo programų kriterijų aprašas. Švietimo ir mokslo ministro 2011m.

 birželio 7 d. įsakymo Nr. V-1009 redakcija.

11. Į vaiką orientuotų grupių kūrimas. Knyga auklėtojai. Leidykla „Lietus“, 1997.

12. Jungtinių Tautų vaiko teisių konvencija, ratifikuota 1995m. liepos 3d. Lietuvos Respublikos

 įstatymu Nr. I-983.

13. Katinienė A. Muzikinio auklėjimo ir lavinimo vaikų darželyje metodika. K., 1983.

14. Rauckis J. Fizinio auklėjimo vaikų darželyje metodika. K., 1981.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Pagėgių lopšelio-darželio pedagogų tarybos

2019 m. birželio 17 d. posėdžio

protokolu Nr. 3

 Pagėgių lopšelio-darželio

 Ikimokyklinio ugdymo programos

 priedas

**PAGĖGIŲ SAVIVALDYBĖS PAGĖGIŲ LOPŠELIS-DARŽELIS**

**SVEIKATOS STIPRINIMO PROGRAMA**

**„NORIU BŪTI SVEIKAS!’’**

**I. BENDROSIOS NUOSTATOS**

 Lopšelio–darželio tikslas - atsižvelgiant į vaiko prigimtines galias, jo individualią patirtį, vadovaujantis raidos dėsningumais, padėti vaikui išsiugdyti savarankiškumo, sveikos gyvensenos, pozityvaus bendravimo su suaugusiais ir vaikais, kūrybiškumo, aplinkos pažinimo, mokėjimo mokytis pradmenis.

 Lopšelyje – darželyje ugdomi 1,5 – 5 (6) m. metų vaikai. Veikia 2 ankstyvojo ugdymo grupės, kuriose ugdomi 1,5-3 metų vaikai, 4 ikimokyklinio ugdymo grupės, kuriose ugdomi 3–6 metų vaikai ir 1 priešmokyklinio ugdymo grupė. Vaikams, turintiems kalbos ir komunikacijos sutrikimų, teikiama logopedo pagalba.

 Lopšelio – darželio sveikos gyvensenos ugdymo programa integruota į lopšelio-darželio programos ugdymo turinį. Programoje skiriamas dėmesys vaiko socialinei adaptacijai, psichologiniam saugumui, fizinės sveikatos stiprinimui. Programos ugdymo turinyje akcentuojamos ne žinios, o vaiko gebėjimai, pabrėžiamos individualios vaiko savybės. Pedagogas yra ugdymo turinio organizatorius. Lopšelyje – darželyje vaikų sveikatos ugdymo priemonės, būdai ir metodai yra parenkami atsižvelgiant ne tik į amžiaus ypatumus, bet ir į individualius gebėjimus ir galias, sveikatos būklę, fizinio išsivystymo lygį. Sudaryta dienotvarkė, kur keičiama aktyvi veikla ir poilsis, fizinė veikla, žaidimai. Organizuojami sveikatos ir sporto renginiai: sveikatos valandėlės, sveikatos dienos, sportinės pramogos, judrieji žaidimai, sporto šventės.

 Lopšelis–darželis įgyvendina tarptautinę programą „Zipio draugai“. Įstaigoje rengiami projektai sveikos gyvensenos ugdymo klausimais. Įstaiga dalyvauja „Vaisių vartojimo skatinimas švietimo įstaigose“ ir“ Pienas Europos vaikams“ ES finansuojamose programose.

**II. PRINCIPAI**

Vaikų sveikos gyvensenos ugdymas ikimokyklinio ugdymo mokykloje grindžiamas šiais principais: **Humaniškumo principu** – kiekvienas vaikas individualus, unikalus, turintis teisę gyventi

ir elgtis pagal prigimtį ir asmeninę patirtį.

 **Demokratiškumo principu** – išlaikoma pusiausvyra tarp vaikų pasirinktos ir pedagogo siūlomos veiklos, nesiūloma prieš vaikų valią.

 **Individualumo** **principu** – vaikai ugdomi atsižvelgiant į jų individualias savybes, patirtį, galias, taikomi skirtingi ugdymo metodai, būdai, puoselėjamas individualumas, sudaromos individualios programos.

 **Ugdymo atvirumo įvairių poreikių vaikams principu** – tolerancija kitokiam nei visi, pagarba vaiko skirtumams.

**III. PROGRAMOS TIKSLAS IR UŽDAVINIAI**

 **Tikslas –** ugdyti sveikatą stiprinančius gyvensenos įgūdžius saugant, puoselėjant ir stiprinant psichinę ir fizinę vaiko sveikatą, užtikrinant jo socialinį saugumą.
 **Uždaviniai:**

* Suteikti vaikui elementarių žinių apie save, sveikatą, skatinti rūpintis savo ir kitų sveikata ugdant saugaus elgesio įpročius.
* Mokyti suprasti veiklos ir poilsio ritmą, aktyvaus poilsio ir judėjimo reikšmę sveikatai, sudaryti sąlygas įgyti įvairios fizinės veiklos patirtį.
* Tenkinti aktyvumo ir judėjimo poreikį, pratinti justi savo fizinių gebėjimų ribas, mokyti taisyklingai kvėpuoti, ugdyti taisyklingą laikyseną.
* Suteikti žinių apie grūdinimo procedūras ir natūralios gamtos poveikį sveikatai, grūdinti vaiko organizmą.
* Formuoti higieninius įgūdžius ir įpročius.

* Suteikti žinių apie sveiką mitybą, ugdyti vaiko mitybos įgūdžius ir įpročius.

* Mokyti saugiai naudotis fiziniam judėjimui skirta įranga, priemonėmis, žaislais.

* Įtraukti tėvus į projektines veiklas, siekiant įstaigos ir šeimos vientiso vaiko sveikos gyvensenos nuostatų formavimo.

**IV. UGDYMO TURINYS, METODAI**

Akcentuojami aktyvūs ugdymo(si) metodai, kurie nukreipia vaikus veiklai.

|  |  |
| --- | --- |
| **Ugdymo sritys** | **Ugdomi vaiko (veiksenos) gebėjimai** |
| **Sveika mityba** | Domisi, kuris maistas sveikas ir naudingas. Padedamas suaugusiojo serviruoja ir po valgio sutvarko stalą. Geba gražiai elgtis prie stalo, prieš valgant visada nusiplauna rankas. Įvardija maisto produktus, kuriuos valgyti sveika, ir kuriuos riboti reikia. Padedamas suaugusiojo analizuoja sveiko maisto pasirinkimo piramidę ir kuria savo. Laikosi maisto produktų derinimo principų. Turi žinių apie vaisių ir daržovių reikšmę žmogaus organizmui. Žino, kodėl reikia gerti vandenį, susiformavęs vandens gėrimo ritualas. Supranta, kad per didelis cukraus kiekis, kenkia žmogaus organizmui. Pratinasi valgyti maistą, kuriame gerai subalansuotas baltymų, riebalų ir angliavandenių santykis. Kasdien valgo vaisius, daržoves, pieno produktus (dalyvavimas programose „Pienas“, „Vaisiai ir daržovės“ vaikams). Grupių vandens gėrimo kampeliuose pratinami gerti vandenį..*Rekomenduojama veikla:**Teminės savaitės*: ,,Valgai sveikai – esi sveikas“, ,,Greitas ir sveikas maistas“, ,,Ką aš mėgstu valgyti“, ,,Ar aš mėgstu gerti vandenėlį?“, „Sveikas maistas – mums kaip vaistas“ , „Sveikatos savaitė“, Vaisiai ir daržovės – mūsų draugai“, „Vitaminų šalis“, „Išsivirk sveiką sriubą“. *Parodėlės*. Rudens gėrybių parodėlės grupėse. ,,Augu sveikas“.*Projektinės savaitės.* ,,Savaitė be saldumynų“, akcija „Saugau sveikatą – geriu kvapnią arbatą!“. |
|  **Vaiko organizmo grūdinimas.** | Geba (su suaugusio pagalba /savarankiškai) tinkamai pasirinkti aprangą, bei avalynę pagal metų laiką ir oro sąlygas. Susiformavęs poreikis rytinės mankštos sporto salėje, o šiltu metų laiku lauke. Braidžioja vandens vonelėse lauke šiltu metų laiku, bei bėgioja basomis po žolę. Pasivaikščiojimai lauke, tinkamu oru ir tinkama apranga, basiems po žolę, smėlį. Miegos prie atviro lango šiltu metų laiku. Gebės savarankiškai praustis, plautis rankas , skalauti burnytę, valyti dantukus. *Rekomenduojama veikla:**Teminės savaitės:*„Ką žada oras?“ „Oro, vandens, saulės malonumai“, ,,Einu pažintiniu taku‘‘, „Aš ir mano rūbai“. Sveikatos diena „ Judėti sveika“. |
| **Asmens higienos įgūdžių ir įpročių ugdymas.** | Geba nusiprausti, nusišluostyti veidą, rankas. Geba tinkamai prižiūrėti drabužius ir avalynę. Prieš valgant nusiplauna rankas. Pasinaudojus tualetu nusiplauna rankas. Čiaudėdamas ar kosėdamas teisingai užsidengia burną. Savarankiškai plaunasi rankas, naudojasi muilu, valosi dantis, šluostosi rankas, naudojasi stalo įrankiais. Naudojasi asmeniniais higienos reikmenimis (šukomis - braukia šukomis per plaukus; burnos skalavimo stiklinaitėmis; vienkartinėmis nosinaitėm valosi nosį, susiranda kišenėje savo nosinę, išima iš pakelio , panaudojęs nuneša į šiukšlių dėžę ir kt.). Savarankiškai nusirengia ir apsirengia, apsiauna batus. *Rekomenduojama veikla:**Teminės savaitės:* „Švara ir tvarka“, „Ir juokiasi dantukai“ ,,Plauk rankas – būsi sveikas“, Švara-sveikata“, „Dantukų priešai ir draugai“, „Sveiko maisto piramidė“. |
| **Fizinis aktyvumas**. | Geba bėgti, eiti, lipti, ropoti, koordinuotai šokinėti. Išlaiko pusiausvyrą, spontaniškai ir tikslingai atlieka veiksmus. Noriai dalyvauja rytinėje mankštoje. Žaidžia judriuosius žaidimus, laikosi žaidimo taisyklių. Taisyklingai atlieka auklėtojos nurodytus judesius (kūno kultūros užsiėmimai). Bėga ilgesnius atstumus, eina ratu, iš rato sueina į linijas, iš linijų sueina į ratą. Vaikšto atbulomis, šonu. Važiuoja dviračiu. Rankos ir pirštų judesiais viską atlieka vikriau, greičiau, tiksliau, kruopščiau. Rodo pratimus draugams. Moka išsirikiuoti po vieną ir poromis. Rungtyniauja estafetėse. Bendruomenės aktyviai dalyvauja fizinio aktyvumo veiklose. Judrūs žaidimai gryname ore.*Rekomenduojama veikla:**Teminės savaitės:* „Sveikatos savaitė“ „Pajusk judėjimo lengvumą“, „Sportas ir sveikata“, „ Sportuokime kartu“.*Rudens ir žiemos sveikatingumo/sporto šventes.*  „Kaip gera ir smagu visiems sportuoti kartu“, „Greitutės ir Greitučiai“, „Mažojo futboliuko“ varžybos su tėvais. |

**LAUKIAMI REZULTATAI:**

1. Sveikatos ugdymas vyksta integraliai visame ugdymo procese.

2. Taikomi aktyvieji ugdymo metodai ir prevencinės priemonės formuos vaikų sveikos gyvensenos nuostatas ir įgūdžius.

3. Pedagogų ir kitų ugdymo procese dalyvaujančių asmenų žinios ir gebėjimai tikslingai panaudojami sveikatos stiprinimo ir ugdymo procese.

4. Žemesni vaikų sergamumo rodikliai.

5. Vyks gerosios darbo patirties sklaida bendruomenėje.

6. Plėsis projektinė sveikatos stiprinimo veikla.

7. Palaikomas ir didinamas vaikų fizinis aktyvumas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pagėgių savivaldybės tarybos

 veiklos reglamento

2 priedas

**PAGĖGIŲ SAVIVALDYBĖS TARYBOS SPRENDIMO PROJEKTO**

**DĖL PRITARIMO PAGĖGIŲ LOPŠELIO-DARŽELIO IKIMOKYKLINIO UGDYMO PROGRAMAI**

**AIŠKINAMASIS RAŠTAS**

2019-08-08

1. ***Parengto projekto tikslai ir uždaviniai***

Pritarti Pagėgių lopšelio-darželio ikimokyklinio ugdymo programai.

1. ***Kaip šiuo metu yra sureguliuoti projekte aptarti klausimai***

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos švietimo įstatymo 7 straipsnio 4 dalimi, 58 straipsnio 1 dalies 3 punktu, Ikimokyklinio ugdymo programų kriterijų aprašu, patvirtintu Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 „Dėl ikimokyklinio ugdymo programų kriterijų aprašo patvirtinimo“.

1. ***Kokių teigiamų rezultatų laukiama***

Ikimokyklinio ugdymo programa papildyta sveikatos stiprinimo programa. Pakeista programos struktūra, papildytas turinys. Ugdymo programos turinys sudarytas pagal ugdymo(si) sritis. Pakeitus programą, gerės vaikų ugdymo(si) kokybė.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Neigiamų pasekmių nenumatyta.

1. ***Kokius galiojančius aktus (tarybos, mero, Savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

Nereikės keisti ar naikinti kitų galiojančių aktų, priėmus sprendimą pagal teikiamą

projektą.

1. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Nereikės priimti kito spendimo priimtam sprendimui.

1. ***Ar reikalinga atlikti sprendimo projekto antikorupcinį vertinimą***

Šis sprendimas antikorupciniu požiūriu nevertinamas.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Už sprendimo vykdymo priežiūrą atsakingas Švietimo, kultūros ir sporto skyrius.

1. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.***

Neigiamų specialistų vertinimų ir išvadų negauta.

1. ***Projekto rengėjas ar rengėjų grupė.***

Švietimo, kultūros ir sporto skyriaus vedėja Virginija Sirvidienė, tel. 57 367, el.p. v.sirvidienė@pagegiai.lt.

1. ***Kiti, rengėjo nuomone, reikalingi pagrindimai ir paaiškinimai.***

Nėra kitų rengėjo pagrindimų ir paaiškinimų.

Švietimo, kultūros ir sporto skyriaus vedėja Virginija Sirvidienė

|  |
| --- |
|  |
| PAGĖGIŲ SAVIVALDYBĖS TARYBA**sprendimas**DĖL PRITARIMO PAGĖGIŲ LOPŠELIO-DARŽELIO IKIMOKYKLINIO UGDYMO PROGRAMAI  |
| 2016 m. rugpjūčio 25 d. Nr. T-162Pagėgiai |
|  |

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos švietimo įstatymo 7 straipsnio 4 dalimi, 58 straipsnio 1 dalies 3 punktu, Ikimokyklinio ugdymo programų kriterijų aprašo, patvirtinto Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 „Dėl ikimokyklinio ugdymo programų kriterijų aprašo patvirtinimo“ 3 punktu ir atsižvelgdama į Pagėgių lopšelio-darželio direktorės 2016 m. liepos 19 d. prašymą Nr. 36 „Dėl pritarimo Pagėgių lopšelio-darželio ikimokyklinio ugdymo programai“, Pagėgių savivaldybės taryba n u s p r e n d ž i a:

1. Pritarti Pagėgių lopšelio-darželio ikimokyklinio ugdymo programai (pridedama).

2. Pripažinti netekus galios Pagėgių savivaldybės 2014 m. rugpjūčio 28 d. sprendimą Nr. T-123 „Dėl pritarimo Pagėgių lopšelio-darželio ikimokyklinio ugdymo programai“.

Šis sprendimas gali būti skundžiamas Lietuvos Respublikos teisenos įstatymo nustatyta tvarka.

Savivaldybės meras Virginijus Komskis

PRITARTA

Pagėgių savivaldybės tarybos

2016 m. rugpjūčio 25 d.

sprendimu Nr. T-162

PATVIRTINTA

Pagėgių lopšelio – darželio direktorės

2016 m. rugpjūčio \_\_\_ d.

įsakymu Nr. V –

**PAGĖGIŲ LOPŠELIO – DARŽELIO**

**IKIMOKYKLINIO UGDYMO PROGRAMA**

2016 m.

Pagėgiai

TURINYS

1. Bendrosios nuostatos

1.1. Informacija apie įstaigą 3

 1.2. Vaikai ir jų poreikiai 3

 1.3. Pedagogų ir kitų specialistų pasirengimas 3

 1.4. Įstaigos savitumas 4 1.5.Tėvų (globėjų) ir vietos bendruomenės poreikiai 4

1. Ikimokyklinio ugdymo principai 4
2. Programos tikslas ir uždaviniai 5
3. Ugdymo turinys, metodai 5

Ankstyvasis amžius (1-3 metai) 6

Ikimokyklinis ugdymas (3-6 metai) 10

1. Ugdymo pasiekimai ir vertinimas 16
2. VI. Šaltiniai ir literatūra 17

Ikimokyklinio ugdymo programą atnaujino darbo grupė:

Direktorė Nijolė Ulberkytė

Pavaduotoja ugdymui Birutė Aliukonienė

Vyresnioji auklėtoja Irena Grigelienė

Priešmokyklinio ugdymo pedagogė Ramutė Kairienė

Vyresnioji auklėtoja Danutė Zakarienė

Vyresnioji auklėtoja Virginija Budrikienė

Auklėtoja Jolanta Kaleginienė

Auklėtoja Aira Sinkevičienė

1. **BENDROSIOS NUOSTATOS**
	1. **Informacija apie įstaigą.**

Pagėgių lopšelio-darželio steigėjas Pagėgių savivaldybės taryba.

Adresas: Vilniaus g. 46, Pagėgiai, LT -99293

Lopšelio- darželio veiklą koordinuoja Pagėgių savivaldybės švietimo skyrius.

Ugdymo forma – dieninė, kalba – lietuvių.

Pagrindinė veiklos sritis – švietimas, veiklos rūšis – ikimokyklinis ugdymas (801010),

priešmokyklinis ugdymas (801020).

Grupė – ikimokyklinio ugdymo mokykla.

 Lopšelyje – darželyje ugdomi 1,5 - 6 m. vaikai.

 Lopšelyje – darželyje veikia 6 grupės. Į grupes vaikai paskirstomi pagal amžių:

 ● Ikimokyklinis amžius 1,5 – 5 (6) m.

 ● Priešmokyklinis amžius 6 (5) - 7 m.

  Ikimokyklinio ugdymo paskirtis **-** padėti vaikui tenkinti prigimtinius, kultūros, taip pat ir etninės, socialinius, pažintinius poreikius, padėti pasiekti mokyklinę brandą. Ikimokyklinis ugdymas teikiamas vaikui nuo gimimo, iki jam pradedamas teikti priešmokyklinis ugdymas.

 Programos turinys pagal poreikį gali būti peržiūrimas, papildomas  ir koreguojamas, nuolat derinamas su ikimokykliniam ugdymui keliamais tikslais ir uždaviniais. Atsižvelgiama į vaiko ir šeimos interesus.

* 1. **Vaikai ir jų poreikiai**

**Ikimokyklinio amžiaus vaikas** – bręstanti asmenybė, turinti individualių ir socialinių poreikių. Siekiama, kad vaikas taptų:

● oria, laisva, kūrybiška asmenybe;

● aktyvui bendruomenės dalyviu, tolerantišku skirtybėms;

● sėkmingai besimokančiuoju.

 Lopšelyje – darželyje tenkinami vaikų emociniai, pažinimo, komunikavimo, socialiniai, judėjimo poreikiai. Vaikams sudarytos sąlygos rinktis veiklą pagal pomėgius ir gebėjimus.

 Lopšelyje – darželyje ugdomi 1,5 – 6 metų vaikai. Veikia 2 ankstyvojo ugdymo grupės, kuriose ugdomi 1,5 - 3 metų vaikai; ikimokyklinio ugdymo grupės, kuriose ugdomi 3 - 5(6) metų vaikai, priešmokyklinio ugdymo grupė, kurioje ugdomi 5 – 6 (7) metų vaikai.

Pedagogo veikla ankstyvojo amžiaus grupėje remiasi pagrindinių šiam amžiui būdingų poreikių tenkinimu ir ugdymu. Vyresnio amžiaus vaikų poreikiai labiau orientuoti į saviraiškos, bendravimo, pažinimo aspektą. Pagrindinė vaiko veiklos sritis – žaidimas, palaipsniui auga nuo bendrųjų iki sudėtingų žaidimų, padedančių pažinti pasaulį. Programos pagrindiniai principai, tikslas, uždaviniai, ugdymo turinys orientuoti į vaikų poreikių tenkinimą, individualių gebėjimų ugdymą žaidžiant, atrandant, patiriant, eksperimentuojant, reiškiantis įvairiomis meninės raiškos priemonėmis.

* 1. **Pedagogų ir kitų specialistų pasirengimas**

 Lopšelio-darželio pedagogai – patyrę, rūpestingi žmonės, gebantys skirti dėmesį kiekvienam vaikui kaip vertybei. Tai kompetentingi, gebantys keistis, aktyviai ieškantys naujovių ir jas įgyvendinantys, įgiję kvalifikacines kategorijas ugdytojai. Dauguma pedagogų turi aukštąjį pedagoginį išsilavinimą. Įstaiga siekia tapti besimokančia organizacija, kurios veikla vertinama ir tobulinama. Pedagogai geba pagrįsti savo veiklą, skleisti gerąją darbo patirtį, kelti kvalifikaciją. Visi pedagogai, bendradarbiaudami su vaikų tėvais, siekia darbą organizuoti taip, kad nepažeistų pedagoginio proceso vientisumo. Lopšelyje – darželyje dirba ikimokyklinio ugdymo auklėtojai, priešmokyklinio ugdymo pedagogas, muzikos mokytojas.

* 1. **Įstaigos savitumas**

Lopšelio-darželio kultūrą, jo savitumą nusako visos bendruomenės vertybės, įsitikinimai, bendri siekiai, tradicijos. Sukurta saugi aplinka, leidžianti pasireikšti visiems vaikų gebėjimams. Vaikai lopšelyje-darželyje jaučiasi laukiami, saugūs, reikalingi ir mylimi. Kiekviena grupė – atvira, ten sudaryta estetiška, vaiko kūrybingumą skatinanti aplinka, dirba kompetentingi ir kūrybingi pedagogai, specialistai.

Lopšelis-darželis turi puikią teritoriją, įrengtas žaidimų aikšteles su pavėsinėmis. Vaikams sudarytos sąlygos pasivaikščioti, stebėti gamtą įvairiais metų laikais.

* 1. **Tėvų ( globėjų) ir vietos bendruomenės poreikiai**

Vienas svarbiausių siekių – užtikrinti sąveiką tarp pedagogo, vaiko ir šeimos. Lopšelio – darželio tikslas įtraukti tėvus į įstaigos gyvenimą, kad jie būtų ne svečiai, o jos gyvenimo dalyviai. Tėvų dalyvavimas įstaigos gyvenime lemia vaiko pasiekimus, motyvaciją, savęs suvokimą ir elgesį.

Bendravimo su tėvais formos:

1. Individualios bendravimo formos:

● individualūs pokalbiai (auklėtoja pateikia žinių apie vaiką, elgesį su bendraamžiais);

● susirašinėjimas (kai su tėvais retai matomasi, nes atveda giminaičiai);

● susitikimai (kai reikia apsvarstyti iškilusias vaikų problemas);

2.Bendri tėvų, vaikų ir pedagogų renginiai:

● šventiniai rytmečiai ir popietės;

3. Tėvų susirinkimai:

● visuotiniai darželio tėvų susirinkimai (svarstomi darželio bendruomenės reikalai, įvairios talkos ir kt. klausimai);

● grupių susirinkimai (aptariamos grupės problemos, supažindinama su vaikų ugdymo programa).

4. Tėvų švietimas:

● medžiaga tėvų lentoje (informacine, pedagogine, psichologine tema);

● tėvų dalyvavimas įvairiuose tyrimuose (apklausos, anketos).

5. Tėvų komitetai:

● grupės tėvų komitetas (auklėtojos pirmieji pagalbininkai rengiant įvairius grupės renginius, sprendžiant iškilusias problemas).

###### IKIMOKYKLINIO UGDYMO PRINCIPAI

 Planuodamas ugdymo turinį, metodus, parinkdamas priemones, kurdamas ugdymo aplinką, organizuodamas ugdymo procesą, numatydamas pedagoginės sąveikos būdus, bendradarbiavimo su tėvais (globėjais), vietos bendruomene ir socialiniais partneriais formas, lopšelis-darželis vadovaujasi šiais principais:

 **Demokratiškumo principas –** vaikas gerbiamas ir pripažįstamas kaip asmenybė, jam suteikiama galimybė ir laisvė rinktis (veiklą, partnerius ir pan.), naudotis šiuolaikinėmis ugdymo (si) galimybėmis įgyjant žinių ir įgūdžių, skatinamas aktyvumas.

 **Sveikatingumo principas –** vaikas ugdosi nuostatą savarankiškai laikytis asmens higienos, aktyvios veiklos, poilsio ir maitinimosi ritmo, pratinasi saugoti savo ir kitų fizinę ir psichinę sveikatą, švarinti aplinką, saugiai jaustis ir elgtis artimiausioje aplinkoje.

 **Visuminio integralaus ugdymo principas –** ugdymo turinys sudarytas atsižvelgiant į vaiko visuminio pasaulio suvokimą ir mąstymo bei veiklos konkretumą. Ugdomojo proceso metu siekiama vertybinių nuostatų, jausmų, mąstymo ir veiksnių dermės, vaiko vidinio ir išorinio pasaulio vienovės, visų ugdymo sričių integralumo.

 **Diferencijavimo (individualizavimo) principas –** ugdymo procesas organizuojamas atsižvelgiant į vaikų amžiaus tarpsnio ypatumus, vaiko ar vaikų grupės ugdymo (si) poreikius, išsivystymo lygį, tėvų lūkesčius. Sudaromos ugdymo (si) sąlygos vaikams, turintiems ypatingų poreikių ( gabiems, turintiems specialiųjų poreikių, iš šeimų, priklausančių rizikos grupei). Esant dideliems specialiesiems poreikiams, ugdymas organizuojamas pagal individualią ugdymo programą.

 **Tęstinumo principas –** glaudžiai bendradarbiaujant su šeima siekiame, kad vaikai sėkmingai pereitų nuo ugdymo (si) šeimoje ir ankstyvojo amžiaus grupėje prie ugdymo (si) ikimokyklinio ir priešmokyklinio amžiaus grupėse, atsižvelgiant į vaikų įgytą patirtį ir gebėjimus bei jo ugdymo (si) perspektyvą.

 **Konfidencialumo principas –** garantuoja, kad apie vaikų pasiekimus ir jų vertinimą informacija nebus viešinama. Apie vaiko ugdymą (si) ir jo vystymą (si) tėvams ir su vaiku dirbantiems specialistams informacija teikiama individualiai.

###### PROGRAMOS TIKSLAS IR UŽDAVINIAI

###### Programos tikslas:

 Ugdyti - save, savo aplinką ir šalį gerbiantį, saugiai besijaučiantį, pozityviai bendraujantį, aktyviai dalyvaujantį, mokytis nusiteikusį, kūrybingą vaiką.

**Programos uždaviniai**:

● Saugoti ir stiprinti vaiko fizinę ir psichinę sveikatą, ugdyti sveikos gyvensenos įgūdžius, tenkinti aktyvumo ir judėjimo poreikį;

● Tenkinti vaiko poreikį žaisti ir bendrauti;

● Plėtoti vaiko emocinę, socialinę, pažintinę, kultūrinę patirtį;

● Puoselėti vaiko individualumą, iniciatyvumą, kūrybiškumą;

● Ugdyti gebėjimą mokytis, pažinti ir veikti;

1. **UGDYMO TURINYS, METODAI**

 Ugdymo turinys - orientyras, nevaržantis pedagogo, leidžiantis jam kūrybingai organizuoti savo veiklą, ją įvertinti ir koreguoti, atsižvelgiant į kiekvieno  vaiko amžių, jo patirtį, vaiko bei grupės individualumą. Ugdymo(si) būdus bei metodus pedagogai gali laisvai rinktis, lanksčiai, kūrybiškai taikyti siūlomą ugdymo turinį: planuoti veiklą, parinkti ugdomąją medžiagą ir pan.

 Ugdymo turinys apima 5 (penkias) ugdytinas kompetencijas ir 18 ugdymo sričių:

**Komunikavimo** – tenkinti poreikį bendrauti, išgirsti kalbantįjį ir jį išklausyti, aktyvinti vaikų žodinę raišką, sieti su kalbos raiškos formomis. Ugdymo sritys:rašytinė kalba, sakytinė kalba, meninė raiška.

**Socialinė –** savęs pažinimas, gebėjimas būti šalia kitų ir jų supratimas, bendraamžių ir suaugusiųjų gyvensenos ypatumai ir nuostatų supratimas, orientavimasis įprastoje aplinkoje, skatinti suvokti aplinkos tradicijas ir jų ryšį su gamta**.** Ugdymo sritys: savivoka ir savigarba, santykiai su suaugusiais, savireguliacija ir savikontrolė, santykiai su bendraamžiais, emocijų suvokimas ir raiška, problemų sprendimas.

**Sveikatos saugojimo**– sveikai gyventi, saugiai judėti, veikti. Ugdymo sritys:kasdieninio gyvenimo įgūdžiai, fizinis aktyvumas.

**Pažinimo** – vaiko domėjimasis viskuo, kas jį supa, smalsumo poreikio turėjimas ir jo tenkinimas, užėmimas įvairia veikla. Ugdymo sritys: aplinkos pažinimas, skaičiavimas ir matavimas iniciatyvumas ir atkaklumas, tyrinėjimas, mokėjimas mokytis.

**Meninė** – grožio pajautimas, savitas jo vaizdavimas, grožėjimasis aplinkos daiktais, reiškiniais, žmonių kūryba, noras kurti, išreikšti save įvairiomis meninės raiškos priemonėmis. Ugdymo sritys: estetinis suvokimas, meninė raiška, kūrybiškumas.

 Ugdytinos kompetencijos - tai vertybinės vaiko nuostatos, gebėjimai, žinios ir patirtis. Ugdytinos kompetencijos yra gairės, orientyrai, kurie padeda numatyti vaiko ugdymui (si) būtiną turinį.

**Metodai**

 Ugdymo(si) būdus bei metodus pedagogai gali laisvai rinktis, lanksčiai, kūrybiškai taikyti siūlomą ugdymo turinį: planuoti veiklą, parinkti ugdomąją medžiagą.

 Programoje siūlomi šie ugdymo(si) metodai:

**Žaidybinis** – skatinantis vaikų teigiamas emocijas, padedantis formuotis socialiniams įgūdžiams, natūraliu būdu sukoncentruoti dėmesį į ugdomąją veiklą.

**Vaizdinis** – nukreiptas į vaizdinių formavimą apie vaikus supančio pasaulio objektus ir reiškinius.

**Praktinis** – padedantis vaikams per veiklą pažinti ir suprasti juos supančią aplinką.

**Žodinis** – (pasakojimas, pokalbis) – suteikiantis galimybę perduoti informaciją.

**Kūrybinis**- sudarantis sąlygas vaikams kelti ir įgyvendinti savo idėjas, ieškoti problemų sprendimo būdų.

**Projektinis** – padeda vaikui tyrinėti, pažinti pasaulį, ugdo vaiko kūrybiškumą, aktyvumą.

 Metodai parenkami atsižvelgiant į vaikų norus, pedagogų sumanymus, vietą, šeimos rekomendacijas, pedagogų gerąją patirtį.

**ANKSTYVASIS AMŽIUS**

**1,5 –3 metai**

**SOCIALINĖ KOMPETENCIJA**

|  |  |
| --- | --- |
| **Ugdymo sritys** | **Vaiko gebėjimai** |
| **Savivoka ir savigarba****Santykiai su suaugusiais****Savireguliacija ir savikontrolė****Santykiai su bendraamžiais****Emocijų suvokimas ir raiška****Problemų sprendimas** |  Reaguoja į pasakytą savo vardą. Pradeda jausti savo kūno buvimą – apžiūrinėja, tyrinėja savo rankas, kojas, stebi jų judėjimą. Apžiūrinėja, liečia kitą vaiką, tyrinėja jo kūną.Jaučiasi svarbus kitiems – šypsosi, džiaugiasi kai aplinkiniai maloniai bendrauja su juo. Džiaugiasi didėjančiomis savo galimybėmis judėti, atlikti veiksmus, kalbėti, tikisi juo besirūpinančio suaugusiojo pritarimo, palaikymo, pagyrimo. tyrinėja jį supančią aplinką. Atpažįsta juo besirūpinantį suaugusįjį, rodo prieraišumą prie juo besirūpinančiu suaugusiu. Dažniausiai vykdo jam suprantamus suaugusio prašymus, kreipiasi pagalbos. Drąsiai imasi veiklos, kai šalia yra suaugęs. Trumpam atitraukus dėmesį vėl sugrįžta prie ankstesnės veiklos. Išsigandęs, užsigavęs, išalkęs nusiramina suaugusiojo kalbinamas, glaudžiamas, maitinamas. Atkakliai laikosi savo norų, kartoja veiklą, kol pasiekia numatyto rezultato. Yra ramus ir rodo pasitenkinimą kasdienine tvarka bei ritualais. Žaisdamas kalba su savimi, nes kalba padeda sutelkti dėmesį, kontroliuoti savo elgesį. Bando laikytis suaugusiojo prašymų ir draudimų.  Mėgsta žaisti greta kitų vaikų, stebėti jų veiklą. Jiems šypsosi, mėgdžioja jų judesius, veiksmus, ką nors pasako. Gali duoti žaislą kitam, jį imti iš kito, tačiau supykęs gali atimti žaislą iš kito, jam suduoti. Ieško bendraamžių draugijos. Žaidžia greta, trumpai pažaidžia su kitu vaiku, trumpam įsitraukia į kito vaiko žaidimą. Bendrauja mimika, judesiais, veiksmais, dažniau kalbasi su kitu vaiku, pakaitomis atlieka veiksmus su tuo pačiu žaislu. Džiaugsmą, liūdesį, baimę, pyktį reiškia skirtingu intensyvumu (nuo silpno nepatenkinto niurzgėjimo iki garsaus rėkimo). Emocijos pastovesnės, tačiau dar būdinga greita nuotaikų kaita. Atpažįsta kito vaiko ar suaugusiojo džiaugsmo, liūdesio, pykčio emocijų išraiškas. Pradeda valdyti savo emocijų raišką ir veiksmus, reaguodamas į juo besirūpinančio suaugusiojo veido išraišką, balso intonaciją, žodžius. Pradeda atpažinti, ką pats jaučia, turi savus emocijų raiškos būdus. Pradeda naudoti emocijų raiškos žodelius ir emocijų pavadinimus. Pastebi kitų žmonių emocijų išraišką, atpažįsta aiškiausiai reiškiamas emocijas ir į jas skirtingai reaguoja. Geriau valdo savo emocijų raišką ir veiksmus, reaguodamas į juo besirūpinančio suaugusiojo veido išraišką, balso intonaciją, žodžius. Nepasisekusį veiksmą kartoja, kol pasiekia norimą rezultatą. Susidūręs su sudėtinga veikla, kliūtimi, išbando jau žinomus veikimo būdus. Stebi, kaip panašioje situacijoje elgiasi kiti ir išbando jų naudojamus būdus. Nepavykus įveikti kliūties, meta veiklą arba laukia pagalbos. Drąsiai imasi sudėtingos veiklos, atkakliai, keisdamas veikimo būdus bando ją atlikti pats, stebi savo veiksmų pasekmes. Įvairius jausmus, norus ir ketinimus reiškia veiksmais, žodžiais, grimasomis. |

**PAŽINIMO KOMPETENCIJA**

|  |  |
| --- | --- |
| **Ugdymo sritys** | **Vaiko gebėjimai** |
|  **Aplinkos pažinimas****Skaičiavimas ir matavimas****Iniciatyvumas ir atkaklumas****Tyrinėjimas****Mokėjimas mokytis** |  Stebi ir atpažįsta artimiausią savo aplinką, orientuojasi joje. Pažįsta ir pavadina kai kuriuos gyvūnus, žmones, daiktus, jų atvaizdus. Žino kai kurių daiktų paskirtį ir jais naudojasi (šukos, šaukštas, nosinaitė). Atpažįsta ir pavadina vis daugiau artimiausioje aplinkoje esančių augalų (sodo, daržo, lauko), gyvūnų, daiktų, domisi jais. Dalyvauja prižiūrint augalus ar gyvūnus. Skiria atskirus gamtos reiškinius. Orientuojasi savo grupės, darželio, namų aplinkoje. Žino savo ir savo šeimos narių vardus. Suvokia ką reiškia – yra (nėra), taip (ne). Supranta reikšmes - vienas, dar vienas, du, daug. Žaisdamas randa reikiamos formos, dydžio ir spalvos daiktus. Nuotraukoje,piešinyje atpažįsta anksčiau matytą daiktą. Supranta vis daugiau žodžių, kuriais nusakoma daikto forma, dydis, spalva, judėjimas erdvėje: paimti didelį, nueiti iki, pažiūrėti į viršų ir pan. Skiria žodžius: mažai (vienas, du) ir daug. Geba išrikiuoti daiktus į vieną eilę. Tapatina daiktus pagal formą, dydį. Suranda tokios pat spalvos (raudonos, mėlynos, geltonos, žalios) daiktus. Supranta, kad bokštas, kurio viršuje bus didesnės, o apačioje mažesnės kaladėlės, nebus tvirtas. Supranta ir pradeda vartoti daiktams lyginti skirtus žodžius: didelis– mažas, ilgas – trumpas, sunkus – lengvas, storas – plonas, toks pat – ne toks, kitoks, vienodi – skirtingi ir pan. Pats pasirenka daiktus, su jais žaidžia, daug kartų atkakliai bando atlikti naują veiksmą, kartoja tai, kas pavyko. Judesį, veiksmą ar garsą gali pakartoti tuoj pat, po kelių valandų, dienų, todėl savarankiškai modeliuoja kelis judesius arveiksmus į vieną seką. Trumpam atitraukus dėmesį vėl sugrįžta prie ankstesnės veiklos. Pats noriai mokosi iš tų, su kuriais jaučiasi saugus. Veiksmais ir atskirais žodžiais reiškia norus, veda suaugusįjį prie dominančių daiktų. Protestuoja, reiškia nepasitenkinimą, negalėdamas įveikti kliūties. Nuolat energingai žaidžia, ką nors veikia, laisvai juda erdvėje, pats keičia veiklą, pasirenka vieną iš kelių daiktų, sugalvoja būdus, kaip pasiekti neprieinamą norimą daiktą. Mėgsta išbandyti suaugusiojo pasiūlytus naujus žaislus, žaidimus, neįprastą veiklą. Ekspresyviai reiškia savo norus, sako „ne“. Stengiasi išbandyti žaislus ar daiktus, stebi, kas vyksta aplinkui, rodo kitiems, ką pavyko padaryti. Mėgsta žaisti slėpynių. Patikusį veiksmą prašo pakartoti daug kartų. Juda norėdami paimti, pasiekti, išbandyti žaislus ar daiktus, juos patraukia, pastumia ir stebi, kas vyksta, bando pakartoti pavykusį veiksmą.  Stebi ir mėgdžioja, klausia. Klausia, kaip kas nors vyksta, kaip veikia, atidžiai stebi, bando. Modeliuoja veiksmus ir siužetinio žaidimo epizodus. |

**KOMUNIKAVIMO KOMPETENCIJA**

|  |  |
| --- | --- |
| **Ugdymo sritys** | **Vaiko gebėjimai** |
|  |
| **Rašytinė kalba** **Sakytinė kalba** |  Savarankiškai ir padedant suaugusiajam varto knygeles. Pradeda atpažinti jo mėgstamas knygeles, nori, kad jas jam paskaitytų. Kartais knygelę laiko taisyklingai. Žiūrinėja paveikslėlius, piršteliu juos rodo. Reaguoja į skaitomą tekstą rankų / kojų judesiais, veido raiška, emocijomis. Kreipia dėmesį į aplinkoje esančias raides, žodžius, simbolius. Geba tyrinėti paveikslėlius su juose vaizduojamais konkrečiais daiktais, juos pavadina. Pradeda pažinti aplinkoje esančius simbolius. Įvairiais rašikliais spontaniškai brauko popieriaus lape, keverzoja vertikalias ir horizontalias keverzones, dėlioja taškus. Klausosi ir supranta vaikų ir suaugusiųjų kalbą apie artimiausios aplinkos objektus, reiškinius, santykius, reaguodamas kalba, mimika, gestais. Supranta ir greitai mokosi paprastų, naujų žodžių. Klausosi ir supranta nesudėtingus trumpus tekstukus: žaidinimus, eilėraštukus, pasakas, pasakojimus. Supranta su dienotvarke susijusius paaiškinimus, prašymus, elementarius klausimus. Išklauso ir supranta elementarius nurodymus. Dviejų trijų žodžių sakiniais kalba apie tai, ką mato ir girdi, kas atsitiko, ko nori. Mėgdžiojimu, žodelių pakartojimais, veiksmais, mimika. Dalyvauja paprastuose žodiniuose žaidimuose. Noriai dalyvauja pokalbiuose. Kartoja, suaugusiam padedant, girdėtus trumpus kūrinėlius. Klausosi skaitomų ir pasakojamų kūrinėlių. Pradeda mėgdžioti suaugusiųjų kalbėseną. Kalba ir klausinėja apie aplinkos objektus, jų savybes, įvykius, net jei jų dabar nemato. Vienu ar keliais žodžiais atsako į elementarius klausimus, pats klausia. Kartu su suaugusiuoju dainuoja daineles, deklamuoja eilėraštukus, užbaigia žinomų pasakų , eilėraštukų frazes. Domisi televizijos laidomis vaikams, kalba apie jas. |

**SVEIKATOS KOMPETENCIJA**

|  |  |
| --- | --- |
| **Ugdymo sritys** | **Vaiko gebėjimai** |
| **Kasdieninio gyvenimo įgūdžiai** **Fizinis aktyvumas** |  Valgo ir geria padedamas arba savarankiškai. Jaučia, kada nori tuštintis ir šlapintis, kartais tai parodo mimika, ženklais arba pasako. Suaugusiojo rengiamas vaikas ,,jam padeda‘‘.Suaugusiojo padedamas plaunasi, šluostosi rankas, išpučia nosį. Paprašytas padeda žaislą į nurodytą vietą. Valgo ir geria savarankiškai. Pradeda naudoti stalo įrankius. Pasako , ko nori ir ko nenori valgyti. Pats eina į tualetą, suaugusiojo padedamas susitvarko. Suaugusiojo padedamas nusirengia ir apsirengia. Padedamas bando praustis, nusišluostyti veidą, rankas. Padeda vieną kitą daiktą į vietą. Savarankiškai atsistoja, stovi, atsitupia, pasilenkia, eina į priekį, į šoną ir atgal, eina stumdamas ar tempdamas daiktą, bėga tiesiom kojom ,atsisėdęs ant riedančio žaislo stumiasi kojomis, pralenda per kliūtis keturpėsčia, padedamas lipa laiptais aukštyn pristatomuoju žingsniu. Pasuka riešą, apverčia plaštaką delnu žemyn, pasuka delnu aukštyn, mosteli plaštaka, paima daiktą iš viršaus apimdamas jį pirštais, išmeta daiktus iš rankos atleisdamas pirštus, ploja rankomis. Ridena, meta, gaudo, spiria kamuolį. Pastovi ant vienos kojos (3-4 sekundes) .Tikslingai, skirtingu ritmu eina ten ,kur nori, vaikščiodamas apeina arba peržengia kliūtis, eina plačia(25-30 cm) linija. Bėga keisdamas kryptį, greitį. Lipa ir nulipa laiptais pakaitiniu žingsniu laikydamasis suaugusiojo rankos ar turėklų. Atsispirdamas abiem kojomis pašoka nuo žemės, nušoka nuo laiptelio, peršoka liniją. Geriau derina akies-rankos abiejų rankų, rankų ir kojų judesius, todėl tiksliau konstruoja, veria ant virvutės sagas, ridena, mėto gaudo, spiria kamuolį, įkerpa popieriaus kraštą. |

**MENINĖ KOMPETENCIJA**

|  |  |
| --- | --- |
| **Ugdymo sritys** | **Vaiko gebėjimai** |
| **Estetinis suvokimas****Meninė raiška****Kūrybiškumas** |  Skirtingai reaguoja girdėdamas besikeičiančių intonacijų suaugusiojo kalbinimą, muzikos garsus, matydamas gražius gamtos bei aplinkos vaizdus, dailės kūrinius, šokančius ir vaidinančius vaikus ar suaugusiuosius. Intuityviai mėgdžioja tai, kas jam patinka. Atpažįsta( suklūsta, rodo) kai kuriuos jau girdėtus muzikos kūrinius, matytus šokius, ratelius, vaidinimo veikėjus, dailės kūrinių objektus. Emocingai reaguoja girdėdamas darnų garsų, intonacijų, žodžių sąskambį, žiūrinėdamas savo ir kitų piešinėlius, spalvingas knygelių iliustracijas, žaislus, džiaugdamasis savo puošnia apranga. Paklaustas pasako, ar patiko muzikos kūrinėlis, dainelė, šokis, vaidinimas, dailės darbelis. Įdėmiai klausosi muzikos ir aplinkinių garsų, mėgdžioja suaugusiųjų balso intonacijas, muzikos garsus, dviejų-trijų garsų melodijas ar daineles. Spontaniškai žaidžia balso intonacijomis, rankų ir kojų judesiais. Skambant muzikai ploja, trepsi, tūpčioja, barškina, stuksena kokiu nors daiktu.Spontaniškai keverzoja ,,rankų judesių‘‘ piešinius, juos apžiūrinėja. Džiaugiasi (šūkčioja, krykštauja, mojuoja rankomis), dailės priemonės paliekamu pėdsaku ir patiriamais jutimais (tirštais dažais, minkšta tešla ir pan.), siekia pakartoti ir pratęsti įdomią patirtį. Tyrinėdamas dailės medžiagas ir priemones intuityviai atranda skirtingus veikimo su jomis būdus (brauko pirštais, varvina dažus ir t.t). Domisi naujais daiktais, vaizdais, garsais, judesiais. Atranda naujus veiksmus ir taiko juos daiktų tyrinėjimui. Atranda vis naujus dalykus artimiausioje įprastoje aplinkoje. Įsivaizduoja gyvūnus, augalus, daiktus, apie kuriuos jam pasakojama, skaitoma. Žaisdamas atlieka įsivaizduojamus simbolinius veiksmus. |

**IKIMOKYKLINIS AMŽIUS ( 3-6 m.)**

**SOCIALINĖ KOMPETENCIJA**

|  |  |
| --- | --- |
| **Ugdymo sritys** | **Vaiko gebėjimai** |
| **Emocijų suvokimas ir raiška****Savireguliacija ir savikontrolė****Santykiai su suaugusiais ir bendraamžiais** **Savivoka ir savigarba** **Problemų sprendimas**  |  Pavadina pagrindines emocijas. Atpažįsta kitų emocijas pagal elgesį. Pradeda valdyti savo emocijas. Apibūdina situacijas, kuriose kilo jausmai. Atpažįsta kitų emocijas pagal veido išraišką, elgesį ir tinkamai į jas reaguoja. Išreiškia jausmus mimika ir žodžiais, o ne veiksmais. Apibūdina jausmus sukėlusias situacijas ir priežastis. Išreiškia jausmus tinkamais būdais – neskaudindamas kitų. Atpažįsta ir įvardija savo ir kitų emocijas, bando į juos atsiliepti (paguosti, užjausti, susitaikyti, atsižvelgti į kito norus). Numato, kaip jaustųsi pats ar kitas įvairiose situacijose. Klausosi vaikų balsų įrašų, iš kurių sprendžia, kokios jie nuotaikos: linksmi, liūdni, pikti, ramūs ir pan. Kūno išraiška pavaizduoja jausmus (vaidyba). Dėlioja simbolines nuotaikų korteles. Sudeda siužetus (geri ir blogi poelgiai) iš 2 – 4 paveikslėlių. Prieš veidrodį žaidžia mimikos žaidimus – įvardina emocijas.  Sekdamas suaugusiojo ir kitų vaikų pavyzdžiu laikosi tvarkos ir žaidimų taisyklių. Primenant laikosi tvarkos ir žaidimų taisyklių. Priima dienos ritmo pasikeitimus. Sugalvoja kelis konflikto spendimo būdus. Savarankiškai laikosi tvarkos ir žaidimų taisyklių. Bando konfliktus spęsti taikiai. Sutelkia dėmesį klausymui, stebėjimui, veiklai tiek, kiek sužadintas susidomėjimas. Bando susilaikyti nuo netinkamo elgesio jį provokuojančiose situacijose. Ilgesnį laiką sutelkia dėmesį klausymui, stebėjimui, veiklai – siekia rezultato. Supranta taisyklių, susitarimų prasmę. Atsiranda savitvarkos, savitvardos pradmenys. Ieško pagalbos stresinėje situacijoje (susijaudinęs, išsigandęs ir pan.). Kartu su auklėtoja kuria grupės elgesio taisykles.  Lengvai atsiskiria nuo tėvų ar globėjų. Pasitiki pedagogu, priima pagalbą, vykdo individualius prašymus. Žaidžia kartu su bendraamžiai. Dalijasi žaislais. Įtraukia suaugusįjį į savo žaidimus ir bendrą veiklą. Priima su veikla susijusius suaugusiojo pasiūlymus. Draugams siūlo savo žaidimų idėjas. Padeda kitam vaikui. Stengiasi laikytis susitarimų. Bando tinkamu būdu išsakyti priešišką nei suaugusiojo nuomonę. Rodo iniciatyvą bendrauti ir bendradarbiauti su kitais vaikais. Turi grupėje draugą. Pagarbiai bendrauja su suaugusiais. Supranta suaugusiojo jausmus ir užjaučia. Tolerantiškai bendrauja su bendraamžiais. Supranta žodžių ir veiksmų pasekmes. Išklauso kitų nuomonės ir iš jos mokosi. Klausosi patarlių ir priežodžių, bando suprasti jų prasmę. Kuria savo grupės taisykles. Žaidžia kolektyvinius žaidimus. Padeda auklėtojai tvarkyti grupės žaislus.  Pasako savo ir kito jausmus, norus. Supranta, kad kitas negalėjo matyti to ką matė jis, nes kitas žmogus nebuvo šalia. Mano, kad jis yra geras, todėl jį kiti palankiai vertina. Supranta, kad jis buvo (kūdikis), yra (vaikas) ir visada bus tas pats asmuo užaugęs (vyras/moteris). Jaučiasi esąs šeimos, vaikų grupės narys. Siekia kitų dėmesio, palankių vertinimų. Įvardija savo norus, jausmus, savybes, gebėjimus. Atpažįsta kitų palankumo ir nepalankumo jam ženklus. Save vertina teigiamai. Pasitiki savimi ir savo gebėjimais. Priskiria save giminei (tetos, seneliai, pusseserės). Mokosi saugoti savo privatumą. Pradeda suprasti, kas nuo jo norų ir pastangų nepriklauso.  Išbando įvairias daiktų panaudojimo galimybes. Supranta kada pavyko įveikti sunkumus. Ieško tinkamų sprendimo būdų. Sunkumus bando įveikti pats. Pradeda matyti sprendimų pasekmes. Tariasi su kitais dėl veiksmų atlikimo. Nepasiekus tikslo, bando keletą kartų. Sudėtingą veiklą priima natūraliai, nusiteikęs įveikti kliūtis. Žino ar problemą gali įveikti pats.Ieško paveikslėliuose skirtumų. Sprendžia įvairias problemines situacijas. Taiso sugadintą daiktą, žaislą, suplėšytą knygutę. |

**PAŽINIMO KOMPETENCIJA**

|  |  |
| --- | --- |
| **Ugdymo sritys** | **Vaiko gebėjimai** |
|  **Aplinkos pažinimas** **Skaičiavimas ir matavimai** **Iniciatyvumas ir atkaklumas** **Tyrinėjimas** **Mokėjimas mokytis**  |  Išvardina gyvenamosios vietos objektus. Pastebi pasikeitimus savo aplinkoje. Pastebi ir pasako pagrindinius augalų ir gyvūnų požymius. Atpažįsta ir įvardija artimiausios aplinkos gyvūnus, augalus. Pasakoja apie savo šeimą. Orientuojasi darželio aplinkoje. Įvardija kelis gimto miesto objektus (miesto ar darželio pavadinimą, gyvenamą gatvę ir pan.). Atpažįsta ir įvardija naminius, kai kuriuos laukinius gyvūnus, nusako jų gyvenimo skirtumus. Skiria daržoves, vaisius, uogas ir nusako panaudojimo maistui būdus. Domisi gamtos reiškiniais, kurių negali pamatyti. Moka stebėti ir prižiūrėti kambarinių augalų augimą. Žino svarbią asmeninę informaciją. Domisi suaugusio žmogaus gyvenimu, jo darbais. Žino tradicines šventes. Žino savo šalies ir sostinės pavadinimą. Atranda ir mokosi naudotis buities prietaisais, skaitmeninių technologijų galimybėmis. Pastebi aiškiai matomus skirtumus ir panašumus tarp gyvūnų ir augalų. Žino apie naminių gyvūnų naudą žmogui. Mokosi rūšiuoti atliekas. Domisi gamtos reiškiniais ir jų paaiškinimu (rasa, vaivorykštė, vėjas). Domisi savo gimtinės istorija. Domisi apie daiktų pokytį (seniau/dabar). Domisi aktualiais visuomeninio gyvenimo įvykiais. Paaiškina, kaip reikia prižiūrėti augalus, naminius gyvūnus. Rodo pagarbą gyvajai ir negyvajai aplinkai. Pradeda skaičiuoti daiktus ir palyginti kelių daiktų grupes pagal daiktų kiekį grupėse. Vartoja kelintinius skaitvardžius: pirmas, antras. Grupuoja daiktus pagal išorinius požymius. Supranta, kad daiktų skaičius nepriklauso nuo jų požymių ir jų padėties erdvėje. Skaičiuoja iki 5-ių. Skiria kelintinius skaitvardžius. Sieja daiktų kiekį su skaičių žyminčiu simboliu. Skaičiuoja iki 10-ties. Palygina daiktų grupes pagal kiekį (daugiau/mažiau). Supranta ir vartoja sąvokas: pusiau, į 2–3 dalis. Pratęsia, sukuria skirtingų požymių sekas su 2–3 pasikartojančiais elementais. Pradeda suprasti ryšius tarp skaičių (pvz.: 6 susideda iš dviejų trejetų). Vartoja žodžius: sudėti, atimti, kiek bus. Lygina įvairių dydžių daiktus pagal išorinius požymius (ilgį, plotį, storį, aukštį ir t.t.). Bando konstruoti, grupuoti atsižvelgiant į daikto formą. Atpažįsta apskritos (skritulio), keturkampės (keturkampio), kvadratinės (kvadrato) formos daiktus. Pradeda skirti dešinę ir kairę savo kūno pusę. Žino metų laikus, paros dalis. Skiria trikampę, stačiakampę formas. Grupuoja daiktus pagal formą, spalvą. Kalba apie nuotolį, atstumą, daiktų ilgį, plotį, aukštį, storį, masę: siauresnis-platesnis, aukštesnis-žemesnis, lengvesnis-sunkesnis. Dėlioja daiktus didėjimo -mažėjimo tvarka. Skiria sąvokas: šiandien, vakar, rytoj. Nustato daikto vietą kito daikto atžvilgiu .Skiria plokštumos ir erdvės figūras. Matuoja atstumą, ilgį, tūrį, masę, naudodamas sąlyginius matus (savo kūno dalį, trečią daiktą). Nustato įvykių seką (metų laikai, paros dalys). Pradeda suvokti laiko trukmę. Skiria ir pavadina plokštumos ir erdvines (kubas, rutulys) figūras. Grupuoja daiktus pagal nurodytą požymį. Pradeda suprasti, kad tas pats daiktas gali turėti kelis požymius. Žaisdami naudojasi vis didesne erdve. Pasirenka ir žaidžia vienas ar su draugais. Įsitraukia į suaugusiojo pasiūlytą veiklą (susidomėjus). Laukia suaugusiojo pagalbos, padrąsinimo, kai susiduria su nesėkme. Ilgesį laiką kryptingai plėtoja veiklą vienas ar su draugais. Pereina nuo pasirinktos veiklos prie suaugusiojo pasiūlytos veiklos. Bando pats įveikti kliūtis veikloje, nepavykus kreipiasi pagalbos į suaugusįjį. Plėtoja veiklą, ją tęsia po dienos miego, kitą dieną. Ilgesniam laikui įsitraukia į suaugusiojo pasiūlytą veiklą. Kreipiasi pagalbos į draugus ir tik po to į suaugusįjį. Savo iniciatyva pagal pomėgius pasirenka veiklą, ilgam ją plėtoja. Nuo pradžios iki pabaigos atlieka nepatrauklią veiklą. Priima iššūkius naujai veiklai, bando pats įveikti kliūtis.  Tyrinėja supančią gamtinę ir daiktinę aplinką visais pojūčiais. Pasirenka reikalingas priemones tiriamajai veiklai. Domisi iš ko padaryti daiktai, jų savybėmis. Suvokia daiktų paskirtį. Įvardina daiktų, medžiagų, gyvūnų, augalų skirtingus pastebėjimus. Atlieka trumpalaikius stebėjimus. Pasitelkia priemonių įvairovę (lupą, mikroskopą). Analizuoja, grupuoja ir klasifikuoja daiktus pagal savybes. Atlikęs tiriamąją veiklą daro išvadas. Tyrinėjimams naudoja skaitmenines technologijas (kompiuteris, fotoaparatas, mobilusis telefonas). Žino ir suvokia tyrinėjimo saugumo taisykles. Tyrinėjimo rezultatus pavaizduoja schema. Ieško atsakymų į probleminį klausimą „Kodėl?“. Tyrinėja daiktus ant šviesos stalo.  Siūlo žaidimų idėjas. Domisi aplinka – klausinėja. Žaidžia kūrybiškai. Imasi iniciatyvos įgyvendinant žaidimų idėjas. Drąsiai spėja, bando, klysta ir taiso klaidas. Spėlioja veiksmų pasekmes. Drąsiai ieško atsakymų į kylančius klausimus. Kalba apie tai, ko norėtų išmokti, planuoja savo veiklą. Randa reikiamą informaciją įvairiuose šaltiniuose (enciklopedijose, žinynuose ar pan.) Kalba apie mokymąsi mokykloje, jo prasmę. Analizuoja savo veiklą, kaip pavyko. Orientuojasi informacijos gavimo žaltiniuose (pokalbis, stebėjimas, knygos, internetas, TV ir pan.). Mokosi iš kitų patirties. Varto savo ir draugų meninės veiklos, kitų gebėjimų ir pažangos vertinimų segtuvus - apmąsto, diskutuoja, vertina savo ir kitų veiklą bei rezultatus. Taiko įvairius informacijos paieškos metodus: knygų „skaitymas“, aplinkos tyrinėjimas, klausinėjimas. Sprendžia galvosūkius.  |

**KOMUNIKAVIMO KOMPETENCIJA**

|  |  |
| --- | --- |
| **Ugdymo sritys** | **Vaiko gebėjimai** |
|  **Sakytinė kalba** **Rašytinė kalba** **Meninė raiška**  |  Vartoja paprastos konstrukcijos gramatiškai taisyklingus sakinius. Atpasakoja trumpus kūrinėlius. Išklauso kūrinį iki galo nepertraukdamas skaitančiojo. Išskiria pirmą ir paskutinį garsą trumpuose žodžiuose. Vartoja vaizdingus, palyginamuosius žodžius. Deklamuoja. Išskiria garsą žodžio pradžioje, viduryje ir gale. Suvokia pasakojimo, pokalbio eigą, supranta ir interpretuoja. Vartoja antonimus ir sinonimus. Kuria ir pasakoja įvairius tekstus (mįsles, humoristines istorijas ir pan.). Nepertraukdamas klausosi draugų kalbos. Įvardija skirtumus tarp literatūriškai ir tarmiškai tariamų garsų. Supranta, kad kūrinys turi pradžią, pabaigą, vidurį. Pasakoja apie save ir savo šeimą: pasako savo vardą, pavardę, amžių, kur gyvena, artimųjų vardus, kur dirba tėveliai ir t.t. Atpažįsta ir bando įvardinti elementarius simbolius (raides),komentuoja, ką padaręs, ką nupiešęs, ką žaidęs. Domisi rašikliais ir kompiuteriu. Pradeda domėtis raidėmis ir bando jas „naudoti“ savo veikloje. „Skaito“ knygelių paveikslėlius. Supranta spaudinių funkcijas: kalendorius, valgiaraštis, reklama ir pan. Kopijuoja ir bando rašyti raides. Kompiuteriu spausdina raides. Supranta rašymo tikslus. Ieško savo vardo raidės grupės aplinkoje, knygose. Spausdintinomis raidėmis rašo savo vardą, kopijuoja aplinkoje esančius žodžius.Supranta, kad garsas siejasi su raide, o raidės sudaro žodį. Žino keliolika abėcėlės raidžių. Perskaito savo vardą. Rašo savo vardą, elementarius žodelius. Netaisyklingais rašinėjimais atvaizduoja savo patirtį, išgyvenimus, norus. Atpažįsta ir pavadina įvairių šriftu parašytas raides (didžiosios, mažosios). Bando perskaityti trumpus jam reikšmingus žodžius. „Skaito“- kuria istorijas pagal paveikslėlius, dėlioja raidžių korteles ir bando skaityti. Ornamentuoja ritmiškai atkartodamas piešiamus elementus.  Patirtį išreiškia naudodamas įvairias linijas, jų derinius, geometrines ir laisvas formas, spalvas. Eksperimentuoja dailės priemonėmis atrasdamas spalvas. Patirtį išreiškia kitiems atpažįstamais vaizdais. Eksperimentuoja išbandydamas skaitmenines priemones, fotoaparatą. Dailės darbus papildo grafiniais ženklais (raidėmis, žodžiais). Eksperimentuoja mišriomis dailės priemonėmis ir technikomis. Kūrybiškai panaudoja tradicines ir netradicines priemones. Bando kurti naudodamasis skaitmeninio piešimo programomis. Kuria dialogą tarp veikėjų. Atkuria matytų situacijų fragmentus.Vaizduoja realistinį ir fantastinį siužetą. Susikuria vaidybinę aplinką. Improvizuoja trumpas žodines veikėjų frazes. Tikslingai naudoja daiktus teatro reikmėms. Bendrauja su kitu vaidinimo veikėju. Naudoja veikėjams charakteringas balso tonacijas. Vaidina pasakėles be garso – emocijas perteikdamas kūno judesiais ir veido mimikų Vaidindamas sukuria savo išgalvotą pasaką, istoriją. Kuria veiksmų siužetą iš „čia ir dabar“ pasigamintų ar aplinkoje rastų daiktų.  |

**SVEIKATOS SAUGOJIMO KOMPETENCIJA**

|  |  |
| --- | --- |
| **Ugdymo sritys** | **Vaiko gebėjimai** |
|  **Kasdieninio gyvenimo įgūdžiai** **Fizinis aktyvumas**  |  Padedamas plaunasi, šluostosi rankas ir veidą. Padedamas susitvarko žaidimų vietą. Padedamas apsirengia ir nusirengia, apsiauna ir nusiauna batus. Pasako kaip elgtis su pavojingais daiktais (degtukais, vaistais ir pan.). Dažniausiai taisyklingai naudojasi stalo įrankiais. Domisi, kuris maistas sveikas ir naudingas. Savarankiškai apsirengia ir nusirengia, apsiauna ir nusiauna batus. Priminus plaunasi rankas, prausiasi, nusišluosto, tvarkosi žaislus. Padedamas pasirenka drabužius ir avalynę pagal oro sąlygas. Dažniausiai savarankiškai tvarkosi žaislus ir veiklos vietą. Padedamas suaugusiojo serviruoja ir po valgio sutvarko stalą. Įvardija vieną kitą maisto produktą, kurį valgyti sveika. Savarankiškai serviruoja ir tvarko stalą. Savarankiškai pasirenka drabužius ir avalynę pagal oro sąlygas. Žino kaip saugiai elgtis gatvėje, kelyje, namuose. Savarankiškai laikosi susitartų saugaus elgesio taisyklių. Įvardija kelis maisto produktus, kuriuos valgyti sveika, ir kelis, kuriuos riboti reikia.rengia, šukuoja, prausia lėles, žaidžia didaktinėmis priemonėmis (segiojimas, rišimas, varstymas). Stovėdamas pasistiebia, atsistoja ant kulnų, stovėdamas ir sėdėdamas atlieka įvairius judesius kojomis bei rankomis. Išlaiko pusiausvyrą eidamas nedideliu paaukštinimu. Šokinėja abiem ir ant vienos kojos. Ištiestomis rankomis pagauna didelį kamuolį. Pieštuką laiko tarp nykščio ir kitų pirštų. Eina pakaitiniu ir pristatomuoju žingsniu. Juda vingiais greitėdamas ir lėtėdamas. Šokinėja vietoje, judant pirmyn, įveikdamas kliūtis. Tiksliai atlieka sudėtingesnius judesius pirštais (užsega ir atsega sagas, veria ant virvelės smulkius daiktus). Pieštuką ir žirkles laiko beveik taisyklingai. Eina ratu, poromis, atbulomis, dalyvauja mankštose. Žaidžia žaidimus su kamuoliu. Žaidžia komandomis, derindamas veiksmus, žaidžia gaudynes su draugais. Šoka į toli, į aukštį, šokinėja abiem kojom vietoje, lengvai judant pirmyn. Išlaiko saugų atstumą eidamas, bėgdamas šalia draugo, rungtyniauja estafetėse. Bėga derindamas du ar daugiau judesių, bėgioja keičiant kryptį, tempą. Sulenkia popieriaus lapą per pusę, į keturias dalis. Kerpa gana tiksliai. Pieštuką ir žirkles laiko taisyklingai. Meta ir kartais pataiko kamuolį į krepšį, vartus, taikinį.  |

**MENINĖ KOMPETENCIJA**

|  |  |
| --- | --- |
| **Ugdymo sritys** | **Vaiko gebėjimai** |
| **Meninė raiška** **Estetinis suvokimas** **Kūrybiškumas**  | ***Dailė*** Patirtį išreiškia naudodamas įvairias linijas, jų derinius, geometrines ir laisvas formas, spalvas. Eksperimentuoja dailės priemonėmis atrasdamas spalvas. Patirtį išreiškia kitiems atpažįstamais vaizdais. Eksperimentuoja išbandydamas skaitmenines priemones, fotoaparatą. Dailės darbus papildo grafiniais ženklais (raidėmis, žodžiais). Eksperimentuoja mišriomis dailės priemonėmis ir technikomis. Kūrybiškai panaudoja tradicines ir netradicines priemones. Bando kurti naudodamasis skaitmeninio piešimo programomis. ***Muzika*** Dainuoja trumpas, aiškaus ritmo daineles. Kuria ritminius motyvus. Atpažįsta kai kurių instrumentų (smuiko, būgno, dūdelės, varpelio) girdėtus kūrinius. Dainuoja dialoginio pobūdžio daineles. Dainuoja platesnio diapazono vienbalses daineles. Groja 2-3 garsų melodijas. Dainuoja dainas su instrumentiniu pritarimu. Kuria melodijas domisi muzikinių kūrinių atlikėjų grupėmis, dainuoja, šoka ratelius, mėgdžioja gamtos garsus.***Vaidyba*** Kuria dialogą tarp veikėjų. Atkuria matytų situacijų fragmentus. Vaizduoja realistinį ir fantastinį siužetą. Susikuria vaidybinę aplinką. Improvizuoja trumpas žodines veikėjų frazes. Tikslingai naudoja daiktus teatro reikmėms. Naudoja veikėjams charakteringas balso tonacijas. Bendrauja su kitu vaidinimo veikėju. Džiaugiasi menine veikla, nori šokti, dainuoti, vaidinti. Keliais žodžiais ar sakiniais pasako savo meninius įspūdžius. Reaguoja į kitų vertinimus. Grožisi gamtos garsais, spalvomis. Dalijasi įspūdžiais po koncertų, spektaklių. Supranta ir pakomentuoja kai kuriuos meninės kūrybos proceso ypatumus (veikėjų bruožus, nuotaiką, spalvas, veiksmus). Papasakoja įspūdžius apie meninio kūrinio siužetą. Grožisi ir palankiai vertina savo ir kitų kūrybinę veiklą, įvardija kodėl gražu. Pastebi papuoštą aplinką. Nori matyti ir kurti grožį aplinkoje. Pasakoja, aiškina, ką pats sukūrė ir kaip kūrė. Domisi kitų meninėmis idėjomis ir jas panaudoja savo veikloje. Varto liaudies meno knygas, apžiūri tautodailės darbus. Įžvelgia naujas įprastų daiktų savybes. Sugalvoja įdomių idėjų, skirtingų veikimo būdų. Išradingai, neįprastai naudoja įvairias medžiagas, priemones. Ieško netikėtų sprendimų. Fantazuoja. Nebijo daryti kitaip. Savitai išreiškia save.  |

Ugdymo turinio tematiką rekomenduojama rinktis pagal:

* Vaikų pasiūlytas idėjas;
* Kasdieninio gyvenimo aktualijas;
* Mini projektus;
* Sezoniškumą;
* Iškilusias problemas;
* Mūsų įstaigos vietovės, regiono ypatumus, tradicijas, papročius, šventes ir darbus.
1. **UGDYMO PASIEKIMAI IR VERTINIMAI**

 Vaiko pažanga ir pasiekimų vertinimas padeda tobulinti ugdymo procesą, numatyti ugdymo tikslus, uždavinius, pasirinkti tinkamus ugdymo metodus, būdus, priemones, tolesnes jo ugdymo ir ugdimosi kryptis, siekti, kad vaikas būtų ugdomas atsižvelgiant į jo amžių, gebėjimus, galimybes, individualizuoti ugdymą. Vaiko pasiekimai ir pažanga stebimi ir fiksuojami pagal Ikimokyklinio amžiaus vaikų pasiekimų aprašą, kuriame išdėstyta aštuoniolika vaiko ugdymosi pasiekimų sričių su esminėmis nuostatomis ir gebėjimais, kuriuos vaikas įgyja iki šešerių metų. Vaiko pasiekimai įvertinami du kartus per mokslo metus: spalio mėnesį atliekamas (fiksuojamas) pirminis vertinimas, gegužės mėnesį - baigiamasis įvertinimas (apibendrinant pokyčius, įvykusius per mokslo metus). Prireikus atliekami tarpiniai vaiko pasiekimų vertinimai.

 Grupės auklėtoja, siekdama pažinti vaiką ir įvertinti jo pasiekimus ir pažangą stebi jį, taiko įvairius vaiko pažinimo metodus (stebėjimą, veiklos produktų analizę, pokalbius su tėvais, specialistais), padedančius išsiaiškinti vaiko turimą patirtį, savijautą, fizinę brandą, poreikius, interesus, gebėjimus, bendravimo ir veiklos ypatumus, namų kultūrinę aplinką, šeimos socialinę padėtį, lūkesčius bei nuostatas į ugdymą.

 Vertinimo medžiaga dokumentuojama ir kaupiama „Vaiko pasiekimų aplanke“. Pasiekimų aplanke gali būti kaupiami vaiko veiklos pavyzdžiai: vaiko stebėjimo medžiaga, vaiko darbelių pavyzdžiai, vaiko mintys, pastabos ir komentarai, vaiko klausimai ir atsakymai į klausimus, nuotraukos, vaiko pomėgių aprašymai ir kt. Ugdymo rezultatai analizuojami pedagogų taryboje, numatomi vertinimo sistemos tobulinimo būdai. Vertinimo metu gauta informacija panaudojama: ugdymo(si) turinio planavimui, ugdymo(si) proceso individualizavimui, tėvų individualiam informavimui, ugdymo metodų ir būdų parinkimui.

 Su vaiko pasiekimų ir pažangos vertinimo medžiaga tėvai supažindinami individualiai. Vaiko problemos sprendžiamos tik su ugdymo procese dalyvaujančiais specialistais ir tėvais.

1. **ŠALTINIAI IR LITERATŪRA**

 1. Ikimokyklinio amžiaus pasiekimų aprašas. Švietimo ir mokslo ministerijos Švietimo

 aprūpinimo centras. 2014.

 2. Ikimokyklinio ugdymo metodinės rekomendacijos. Švietimo ir mokslo ministerijos Švietimo

 aprūpinimo centras. 2015.

 3. Lietuvos Respublikos švietimo įstatymas ( 2011m. kovo 17d.).

 4. Ankstyvojo ugdymo vadovas / Mockevičienė O. (sud.). – V.: Minklės leidyba, 2001;

 5. Artyn vaiko (2 dalys). V., Polilogas, 1997; 1998.

 6. Priešmokyklinio ugdymo bendroji programa – Švietimo ir mokslo ministerija. 2014.

 7. Dodge D.T., Rudink S., Berke K. Ankstyvojo amžiaus vaikų kūrybiškumo ugdymas.

 „Presvika“, 2008.

 8. Dodge D. T., Colker D.L., Heroman C. Ikimokyklinio amžiaus vaikų kūrybiškumo ugdymas.

 „Presvika“, 2007.

 9. Ikimokyklinio ugdymo gairės. Programa pedagogams ir tėvams. – V.: Leidybos centras, 1993.

10. Ikimokyklinio ugdymo programų kriterijų aprašas. Švietimo ir mokslo ministro 2011m.

 birželio 7 d. įsakymo Nr. V-1009 redakcija.

11. Į vaiką orientuotų grupių kūrimas. Knyga auklėtojai. Leidykla „Lietus“, 1997.

12. Jungtinių Tautų vaiko teisių konvencija, ratifikuota 1995m. liepos 3d. Lietuvos Respublikos

 įstatymu Nr. I-983.

13. Katinienė A. Muzikinio auklėjimo ir lavinimo vaikų darželyje metodika. K., 1983.

14. Rauckis J. Fizinio auklėjimo vaikų darželyje metodika. K., 1981.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Pagėgių lopšelio-darželio tarybos

2016 m. birželio 15 d. posėdžio

protokolu Nr.3